Миср: Қоҳирадаги масжиднинг бир қисми намойишчилардан тозаланди\n06 июл 2022, Тошкент вақти: 23:34\nҚоҳиранинг Ал-Фатҳ масжиди олдига йиғилган Мурсийга қарши намойишчилар ва полиция ходимлари, 2013 йил 17 август.\nМиср хавфсизлик кучлари исломчи намойишчилар ўрнашиб олган Қоҳира шаҳридаги масжидга бостириб кирди. Хавфсизлик кучлари Ал-Фатҳ масжидининг бир қисмини Мусулмон Биродарлиги ҳаракатининг юзлаб тарафдорларидан тозалади. Намойишчилар 80 киши нобуд бўлган жума кунги тўқнашувлардан сўнг масжидга ўрнашиб олган эди.\nМиср армияси қўшинлари намойишчиларни тарқалишга чақирмоқда. Айни пайтда қўшинлар, режим тарафдорлари масжидга бостириб киришининг олдини олмоқда.\nМисрда сўнгги бир ҳафта давомида хавфсизлик кучлари билан ҳокимиятдан ағдарилган президент Муҳаммад Мурсий тарафдорлари ўртасида содир бўлган зўравонликларда 700 дан ортиқ одам нобуд бўлди.\nМиср Ички ишлар вазирлигига таяниб Франс Пресс ахборот агентлигининг билдиришича жума кунги зўравонликлар пайтида бир мингдан зиёд намойишчи ҳибсга олинган. Улардан 558 нафар пойтахт Қоҳирада қўлга олинган.\nҚоҳира шаҳрида яшовчи Аҳмад сўнгги воқеалар ҳақида Рейтерс ахборот агентлигига буларни айтди.\n- Бугун ўз мамлакатимда менга жой йўқдек ҳис қиляпман. Қаерга боришим ва нима қилишим керак? Бугун кўчада кетаётганимда менга таҳдид қилишди. Энди кўчада юришга қўрқяпман. Одамлар менга у ердан юрма, бу ердан юр, бўлмаса ҳибсга олинасан, деяпти. Мен ҳозир бўлаётган ғалати воқеаларни қабул қила олмайман. Мен буни тушунмайман. Мен ҳам бир пайтлар армияда аскар бўлиб хизмат қилганман. Лекин бундай воқеалар рўй бериши ҳаёлимга ҳеч қачон келмаган, деди Қоҳирада яшовчи Аҳмад.\nМисрда чоршанба куни содир бўлган зўравонликларда ҳалок бўлганлар сони 600 кишидан ошгани эълон қилинганидан кейин Мусулмонлар Биродарлиги ҳаракати “Ғазаб жумаси”ни уюштириш чақирди.\nХавфсизлик кучлари ҳокимиятдан ағдарилган президент Муҳаммад Мурсий тарафдорлари барпо қилган иккита чодирлар лагерини бузиб ташлади.\nЮзлаб одам нобуд бўлганига қарамай, Мурсий дохил Мусулмон Биродарлиги норозилик акциялари давом эттиришни билдирди.\n3 июн куни президент Муҳаммад Мурсийни ҳокимиятдан четлатган Миср ҳарбийлари намойишчиларга нисбатан куч қўллаганини халқаро ҳамжамият кескин қоралади.\nХалқаро Амнистия инсон ҳуқуқлари ташкилоти ҳафта давомида Мисрда рўй берган қонли воқеалар бўйича бетараф текширув ўтказилишига чақириб, мамлакат хавфсизлик кучларини намойишчиларга қарши “меъёрдан ортиқ номутаносиб” куч қўллаганликда айблади.\nЕвропа Иттифоқи Мисрдаги зўравонликларга нисбатан бир овоздан ва мувофиқлашган жавоб қайтаришни ваъда қилди.\nГермания ҳукумати расмийлари жума куни Франция Президенти Франсуа Олланд билан телефон орқали сўзлашганидан кейин Германия Канцлери Ангела Меркел ўз мамлакати Миср билан муносабатни қайта кўриб чиқишга тайёр эканини билдирди.\nГермания Мисрнинг Европадаги йирик ҳамколрларидан бири ҳисобланади.\nАйни пайтда, Миср ҳарбийларини хатти-ҳаракати халқаро ҳамжамият томонидан бир овоздан танқид қилинмади.\nСаудия Арабистони Қироли Абдуллоҳ ўз мамлакати, унинг таъбири билан айтганда, Миср ҳукуматининг “террорчи ва душманлар”га қарши курашини қўллашини айтган.\nБирлашган Араб Амирликлари ва Иордания ҳам Миср ҳарбийларини қўллаб-қувватлашини билдирган.\nПайшанба куни АҚШ Миср ҳарббийлари билан бирга ўтказилиши режаланган машқларни бекор қилиб, америкаликларни бу мамлакатни тарк этишга чақирди.\nМисрга ҳар йили бир миллиард доллардан ортиқ ёрдам кўрсатиб келаётган Қўшма Штатлар қўшимча чоралар кўриш масаласи муҳокама этилишини билдирди.


“Туяқуш”нинг эгаси топилмади\nШайбон “Моҳият” газетасида “Фергана.ру” ахборот агентлиги мухбири Алексей Волосевичга уюштирилган ҳужумни шубҳа остига қўювчи “Туяқуш” сарлавҳали мақола эълон қилинди.\nМақола муаллифи Бахтиёр Абдураҳимов А.Волосевични “айни уйдирма ёрдамида” сиёсий қочқин мақомини олишга уринаётганликда айблайди.\nМуаллиф номаълум беш шахснинг А.Волосевични енгил калтаклаб, қочиб қолишига шубҳа билдириб, агар зарурат туғилса, журналистнинг танобини тортишнинг бошқача усуллари ҳам топилишини, бунинг учун бўёқдан фойдаланиб ўтирилмаслигини айтади ва қуйидагича хулоса қилади: “Сезаётганингиздек, бу ашаддий “сиёсий мухолифат”га етказилган жароҳат бир ювиб ташласа, кетадиган даражада. Яъни етказилган зарар, ўзларини ўта жабрдийда қилиб кўрсатганлари билан, айтарли хавфли эмас”.\nБ.Абдураҳимов А.Волосевич билан юз берган воқеани негадир ҳеч ким кўрмагани, қолаверса, подъездни “безай” туриб, ўсмирлар жилла қурса, негадир ҳиринг-ҳиринг қилмагани шубҳали эканини айтади ва фикрларини давом эттиради: “Юнусобод тумани ички ишлар бўлимидан хабар беришларича, А.Волосевич берган аризага кўра мазкур ҳолат бўйича суриштирув жараёни бошланган, тезкор гуруҳ аъзолари бириктирилган. “Агар безорилик фактлари тасдиқланса, айбдорлар тегишли жазосини олади”, дея уқтиришди ИИБдагилар. Шу ўринда “агар тасдиқланмасачи, бунинг уюштирилганлиги аниқроқ бўлиб қолсачи” деган бир ўйга боради одам. Унда бир нарса аниқ бўлиб қолади. А.Волосевичнинг ҳам, “Фергана.ру”дагиларнинг ҳам, уларнинг ҳомийлари ва ҳайбаракаллачи бўлмиш акахону опахонларнинг ҳам бу “ўхшовсиз сценарийлари” чиппакка чиқиб, юзларига Волосевич бетига чаплангандай ўчадиган эмас, бир умр ўчмайдиган, маъжозий маънодаги қора доғ қолади”.\n“Озодлик” мухбири мақола муаллифи билан боғланиб, А.Волосевич воқеасига шубҳали қарашлари нимага асослангани ҳақида қизиқиб кўрмоқчи бўлди. Аммо “Моҳият” газетаси ходимлари Б.Абдураҳимовни танимаслиги, мақола қаёқдан ва ким олиб келганини фақат бош муҳаррир билишини айтди. Бош муҳаррир эса, маълум бўлишича, хизмат сафарида экан ва бунга ҳам анча бўлибди. Хуллас, “Туяқуш”нинг муаллифи топилмади.\n“Ҳьюман райтс уотч” ташкилотининг Ўзбекистондаги ваколатхонаси вакиласи Алисон Гилл бу воқеани “А.Волосевичнинг ўзи уюштирди дейиш уят” эканини таъкидлади.\n“Андижон воқеаларидан сўнг Ўзбекистонда журналистлар учун мутлақо чидаб бўлмас вазият юзага келди. Биз ҳаммаси шу билан кифояланса керак, деган ўйлагандик, аммо Волосевич воқеаси адашганимизни кўрсатди”, - деди А.Гилл.\nТурли тахминлар билдирилаётганига қарамай, А.Волосевичнинг ўзи уюштирилган ҳужум Миллий хавфсизлик хизмати ходимлари иши деб ҳисобламоқда.\nА.Гилл ҳам А.Волосевич фикрига қўшилишини билдирди.\n“Бир гап билан айтганда, у аслида ҳақиқий журналист номига мос услубда ишлайди. Шу боис, унга уюштирилган ҳужум шунчаки тасодиф эмас. Қолаверса, ҳужум қилганлар бунга ишора ҳам қилган”, - деди А.Гилл.\nТаъкидлаш керак, МХХ жамоатчилик билан алоқалар бўлими раҳбари Олимжон Тўрақулов ҳужум тафсилотлари ўрганилишини билдириб, ўзи ишлаётган ташкилотнинг унга алоқадорлигини инкор қилди.\nЭслатиб ўтамиз, 9 ноябрь куни номаълум беш кимса А.Волосевичга ҳужум қилиб, унинг устига буёқ чаплаганди. Бир гуруҳ ўсмирлар эса унинг уйи деворига журналист шаънига номақбул сўзлар ёзиб кетганди.


Фарғона вилояти ҳокимининг матбуот котиби Ғаниевнинг ишдан кетгани ҳақидаги хабарларга изоҳ берди\nКеча ва бугун ОАВда Фарғона вилояти ҳокими Шуҳрат Ғаниевнинг ишдан кетгани ҳақидаги хабарлар шиддат билан тарқалди. Ғаниевнинг номзоди бош вазирнинг аграр масалалари бўйича ўринбосарлигига кўрилаётгани айтилганди.\nЛекин, Ғаниевнинг матбуот котиби ушбу хабарларни рад этди. Муҳаммаджон Обидов Ғаниев вилоят ҳокими сифатида ишлаётганини ва лавозимдан кетмаганини таъкидлади.\nОбидов ҳоким Ғаниев бош вазир томонидан ўтказилаётган йиғилишда (видеоселектор йиғилиши кеча, 24 сентябрь куни ўтказилган) вилоят ҳокими сифатида иштирок этаётганини маълум қилган.\nТаъкидлаш жоиз, ҳақиқатан ҳам Ғаниевнинг номзоди вафот этган Ўктам Барноевнинг ўрнига кўрилаяпти. Лекин, ушбу ҳолат бўйича ҳозирча расмий маълумот йўқ. Агар Ғаниев бош вазир ўринбосари этиб тайинланса, у ҳолда унинг ўрнига Фарғона вилояти ҳокими этиб Наманган вилоятининг ҳокими Хайрулла Бозоров тайинланиши таҳмин қилинмоқда.\nРеалист 26 сентябр 2020 12:08\nИмомназарова Мухаббат сизга маддохавируснинг оғир формаси юқипти.Ааанча бўлган шекилли юққанига,даволанинг.\nДаволанмасангиз ахволингиз яна хам оғирлашиб,хаммага тазим қилишни бошлайсиз,оёғини ялашга харакат қиласиз,бу касалликнинг охирги стадияси\n«троллизм» дейилади.Даволанинг,бўлмаса бошқаларга хам юқиб эпидемияга айланиши мумкин.\nимомназарова мухаббат. 25 сентябр 2020 15:47\nбизни вилоят хокими хар кандай мартабаларга лойик чунки унинг тафаккури кенг узбекистоннинг салохиятини кутаришда унинг илми билими мактаса арзигулик кайси сохада булмасин у вилоятни республикада иктисодиётнинг ривожланишида етакчи урин тутишида урни бекиёс\nЎзбекистон янгиликлари » Сиёсат » Фарғона вилояти ҳокимининг матбуот котиби Ғаниевнинг ишдан кетгани ҳақидаги хабарларга изоҳ берди


Ҳамма кўрди, ҳамма эшитди: куни кеча Самарқанд вилояти Нуробод тумани ҳокимлиги биноси олдига минг бошдан зиёд қўй ҳайдаб келингани ҳақидаги видео тарқалди. Маълум бўлишича, ҳудуддаги кластер ва фермер хўжалиги ўртасида 49 йилга 834 гектар яйлов ер майдонини ижарага олиш бўйича шартнома тузилган бўлиб, шартномада 1450 бош майда шохли молларни боқиш кўрсатилган бўлса-да, амалда бу ерда 4 мингдан зиёд чорва моллари боқилгани «Қиличли» маҳалласи фуқароларининг норозилигига сабаб бўлган.\nЎрганишлар натижасида кластер ва фермер хўжалиги ўртасида тузилган шартнома бекор қилинди. Яйловлар эса тегишли тартибда, биринчи навбатда, қишлоқ аҳолиси чорва моллари учун ажратилиши таъкидланди. Шунингдек, туман ҳокимининг тегишли қарори бекор қилиниб, яйлов ер майдонлари туман ҳокимлиги захирасига қайтарилди.\nАлбатта, бу ўринда кимдир «қўйлар ҳам муаммоларни ҳал қилаётгани»ни таъкидласа, кимдир норозиликнинг бундай «инновацион» усулини таҳлил қилган. Хўш, нега масала шу даражагача етиб келди? Қўйларни туман кўчалари бўйлаб айлантириш тўғримиди? Масъуллар нима учун ўз вақтида бунга эътибор бермади?\nЕр ажратиш билан боғлиқ бу каби ҳолатлар кеча ё бугун пайдо бўлиб қолмаган. Неча йиллардан буён бу масала долзарблигини йўқотмай келмоқда. Ҳатто шундай вақтлар бўлдики, фермерлар ўз ерларини олди-ортига қарамай сотди. Ҳокимлар томонидан охири ўйланмаган кўплаб мунозарали қарорлар қабул қилинди. Ҳатто уларнинг айримлари суд қарорлари билан бекор ҳам қилинди. Зеро, улар ё билимсизлик ёки коррупциянинг асоси бўлган. Бироқ жараён ҳали-ҳануз ўз изига тушиб кетгани йўқ.\nНега? Чунки ер ажратиш ваколати ҳокимлардан олиниб, маҳаллий Кенгашлар ихтиёрига берилди. Бироқ бунда тартиб ўзгаргани билан моҳият ўша-ўша: ҳоким қайсидир ер майдонини кимгадир бериш учун тегишли қарор лойиҳасини депутатларга тақдим этади. Одатда бундай қарорлар қайтарилган ҳолатлар амалда кузатилмайди. Зеро, маҳаллий Кенгашга ҳокимлар раислик қилар экан, қайси депутат унинг қарорига қарши чиқишга ботинади? Ачинарлиси, айрим ҳолларда одамлар эшикма-эшик, йиллаб сарсон-саргардон юравермайдими, уларга қизиғи бўлмайди. Улар учун муҳими, «керакли» қарорнинг қабул қилинишидир. Табиийки, бу қарорларнинг кейинчалик келтириб чиқарадиган ғавғолари кўпинча ўйлаб кўрилмайди.\nЯна бир гап: аҳоли «қўйлар юриши»ни қилишга нега мажбур бўлди? Сабаби аён, уларни эшитадиган мард топилмади. Фуқаролар мурожаат қилмаган ташкилоти қолмаганини айтмоқда. Бироқ ҳеч ким бунга жиддий эътибор бермаган. Аслида эса, бундай муаммоларни ўрганиш учун Халқ қабулхоналари тизими ҳам яратилган. У нафақат мурожаатларни қабул қилиб, турли идораларга юборадиган, балки аҳоли кўтараётган муаммоларни тизимлаштириб, таҳлил қиладиган, аҳолининг кайфиятини ўрганиб, раҳбариятни хабардор қиладиган, керак бўлса, ўша муаммоларга тизимли ечим таклиф қиладиган ижтимоий институт бўлиши керак. Бироқ...\nЎйланмай чиқарилган қарорлар, бугун қабул қилиб, эртага бекор қилинаётган ҳужжатлар қайси мантиққа тўғри келади? Давлатимиз раҳбари барча даражадаги мансабдорларга одамлар дардига қулоқ тутиш орқали уларнинг муаммоларини ҳал этишга даъват этаётган бир пайтда қаердадир муаммо газак олиб, халқ кўчага чиқиб кўз ёшини оқизаётгани адолатданми? Юқоридаги ҳолатда ҳоким қарори бекор қилингани айтилди, хўш, энди унга нисбатан қандайдир чора кўриладими? Қачонгача нотўғри қарор қабул қилганлар жазодан қутилиб қоладию, ҳамма калтак жабрдийдалар бошида синаверади?\nТўғри, сўнгги пайтларда ер ажратиш, сотиш, талон-торож қилиш билан боғлиқ ҳолатлар юзасидан кўпгина мансабдор шахслар жиноий жавобгарликка тортилди. Бироқ эътибор берилса, уларнинг аксарияти кадастр, ҳокимлик масъул ходимлари, нари борса, бир-иккита ҳоким ўринбосарларидир. Аслида эса, туман ҳокимининг изнисиз ҳеч ким бир қарич ерга ҳам эгалик қила олмайди. Бундан чиқадики, уларнинг кўпчилиги қонунбузарликларга панжа орасидан қараб, томошабин бўлган. Бироқ ҳеч бири жавобгарликка тортилмаган.


1440 йил 19 зулқаъда | 2019 йил 22 июль, душанба\n20:33 / 22.07.2017 5261 pdf Ўқиш режими + -\nБугун «Ҳилол-нашр» нашриёти ҳамда Ислом.уз портали томонидан ташкил қилинган «Қуръонга хизмат – олий мақсад» номли анжуман бўлиб ўтди.\nАллоҳ таоло пайғамбари Муҳаммад соллаллоҳу алайҳи васалламни оламларга раҳмат ўлароқ, хушхабар берувчи, огоҳлантирувчи ва Аллоҳнинг йўлига Унинг изни ила даъват қилувчи қилиб юборди ҳамда у зотга Ўзининг азиз китоби Исломнинг боқий китоби бўлмиш Қуръони Каримни нозил қилди.\nАллоҳ азза ва жалла ушбу китобни тиловат қилишни биз учун ибодат ўлароқ белгилаб берди. Қуръон бизнинг ҳаёт дастуримиз, сулукимиз, ахлоқ ва одобимизнинг асосидир. Ким уни маҳкам тутса, аниқки, ҳидоят топади, ким ундан юз ўгирса, аниқки, залолатга кетади.\nҚуръон аҳли Аллоҳнинг аҳли, унинг хос бандаларидир. Усмон ибн Аффон розияллоҳу анҳудан ривоят қилинган ҳадисда Расулуллоҳ соллаллоҳу алайҳи васаллам: «Сизларнинг энг яхшиларингиз – Қуръонни ўрганган ва ўргатганларингиздир», дея марҳамат қилганлар.\nҚуръон аҳлининг мавқеи улуғ, даражаси юқоридир. Умар ибн Хаттоб розияллоҳу анҳудан ривоят қилинган ҳадисда Набий соллаллоҳу алайҳи васаллам: «Аллоҳ бу китоб сабабли кимнингдир даражасини кўтариб, бошқаларникини туширади», деганлар.\nКаломуллоҳ ҳофизлари бандаларнинг энг ажри улуғлари, савоби кўпларидирлар. Улар қалбларида кўксларида Робб таолонинг каломини ҳамл қилиб, У зотнинг нури ила юрадилар.\nРамазон ойи тугаганига салкам бир ой ўтганига қарамай, ушбу фараҳбахш кунларнинг шукуҳи, файзу таровати ҳамон қалбимизда. Чунки бу ой – ибодат ойи, ихлосу солиҳ амаллар ойи, таровеҳ ва хатми Қуръон ойидир. Аллоҳ таоло бу улуғ ойда хулуси ният билан қилган барча ибодатларимизни, хатми Қуръонларимизни мақбул айлаб, дуоларимизни ижобат қилсин. Қуръон ўқиш, Қуръонни ёд олиш, Қуръон илмларини ўрганиш ва уни бошқаларга ўргатиш – буларнинг барчаси Аллоҳ субҳанаҳу ва таолонинг каломи – Қуръони Каримга улкан хизматдир. Шу муносабат билан нашриётимиз ҳамда порталимиз томонидан бу йилги Рамазони шарифда – Қуръон ойида турли хайрли тадбирлар, илмий-маърифий танловлар ўтказилди. Бугунги анжуман дастуридан ўрин олган асосий тадбиримиз – ана шу танловларнинг якунини эълон қилиб, ғолибларни тақдирлашдан иборат эди. Шунингдек, анжуманда Қуръонга хизматда барчамизга гўзал намуна бўлган устоз қориларимизнинг хатм ва қироатлари тўпламининг навбатдаги сонлари тақдим этилди.\nМаълумки, бу каби тадбирлар ўтказишни нашриётимиз ва порталимизнинг асосчиси, барчамизнинг устозимиз шайх Муҳаммад Содиқ Муҳаммад Юсуф ҳазратлари бошлаб берган эдилар. Аллоҳ таоло устозимизнинг барча солиҳ амалларини, садақаи жорияларини, Исломга, илм-маърифатга, Қуръонга хизматларини ҳусни мақбул айласин, ажру савобларини кўпайтириб бериб, охиратларини обод қилсин.\nАнъанага кўра, анжуман Қуръони Карим тиловати билан бошланди. Сўнг устозимизнинг фарзандлари, нашриётимиз раҳбари Исмоилжон домла бугунги анжумандан кўзланган мақсад ва ҳамда келгуси режаларимиз ҳақида сўзлаб, шундай деди:\n«Муҳтарам аҳли Қуръонлар, азиз устозлар, қадрли меҳмонлар, Рамазон ойидан сўнг ушбу муборак ойда қилинган хайрли амалларнинг ўзига хос сарҳисоби бўлган, «Қуръонга хизмат» деб номланган бугунги анжуманимизга хуш келибсиз. Аллоҳ таоло қадамларингизга ҳасанотлар ёзсин!\nПадари бузрукворимиз, устозимиз шайх Муҳаммад Содиқ Муҳаммад Юсуф ҳазратлари ҳар йили Рамазон ойини ўзига хос тантана, ҳаяжон ва шукуҳ билан кутиб олар эдилар, бу ойдаги суҳбатларини «Рамазон рўзасини тутишни бизларга фарз қилган Аллоҳ таолога ҳамду санолар бўлсин, Рамазон кечаларида қоим бўлишни бизларга суннат қилиб берган Расулуллоҳ соллаллоҳу алайҳи васалламга дуруду салавотлар бўлсин» деган ҳамду санолар билан бошлар эдилар, бу ойга алоҳида бир туҳфалар тайёрлар эдилар, ҳар бир мўмин-мусулмон ушбу ибодат ойининг ғанимат ажру савобларидан имкон қадар кўпроқ насиба олиб қолишига ҳарис бўлар эдилар. Ана шу хайрли анъанани давом эттириш ниятида «Ҳилол-нашр» нашриёти ҳамда Ислом.уз портали томонидан Рамазони шариф давомида бир неча хайрли ишлар амалга оширилди. Энди эзгу ният билан бошланган ташаббуслар, қилинган хайрли ишларни ўзига хос сарҳисоб қилиб, бу борада энг фаол бўлган, жонбозлик кўрсатган азизларимизни камтарона тақдирлаш, бу ойда ўтказилган тадбир ва танловларнинг натижасини эълон қилиб, ғолибларга мукофот бериш мақсадида бугунги анжуманимизни ташкил қилдик.\nРамазон – Қуръон ойи. Шу боис, бу ойда ўтказилган барча тадбирларимизнинг марказида, замирида Қуръони Каримни ўрганиш ва ўргатиш, Қуръонга амал қилиш, Қуръонга хизмат қилиш ётади. Шунинг учун ҳам бугунги анжуманимизни «Қуръонга хизмат» деб номлаб, Аллоҳ таолонинг муборак Каломига хизмат қилган азизларимизни таклиф этдик.\nРамазони шариф ойида порталимизнинг Қуръони Каримга бағишланган саҳифаси – Қуръон.уз сайтида кўп яхши ва янги ишлар қилинди. Жумладан, ҳозирги кунда жуда тез оммалашиб бораётган Телеграм ижтимоий тармоғида ушбу саҳифанинг ахборот канали ташкил қилинди. Бу канал аҳолининг эҳтиёжи, қизиқиши, бу тармоқнинг қулайлиги ва бошқа омилларни ҳисобга олган ҳолда очилган бўлиб, унда илк бор Қуръонга доир савол-жавоблар рукни ташкил қилинди. Каналга аъзо бўлганларнинг сони кундан-кунга ошиб бораётганини ҳисобга олиб, Хатми Қуръон танлови ўтказилди. Бу танлов шартларига кўра канал аъзолари Рамазон ойида Тошкент шаҳридаги масжидларда ўтказилган таровеҳ намозларида хатми Қуръон ўқиган қориларимизга овоз беришди. Энг кўп овоз олган ҳамда Қуръони Каримга кўп йиллардан бери кўп хизмат қилган қориларимиз танлов ғолиби деб топилиб, бугунги анжуманга таклиф қилиндилар. Иншаалоҳ, анжуман давомида уларга совринлар ва эсдалик совғалар топширилади.\nБугунги анжуман дастурига киритилган кейинги тадбиримиз – «Сўнмас садолар» туркумининг навбатдаги сони тақдимотидир. Ижозатингиз билан ушбу туркум ҳақида қисқача маълумот бериб ўтсак.\nПадари бузрукворимиз, устозимиз шайх Муҳаммад Содиқ Муҳаммад Юсуф ҳазратлари бутун умрларини динимизга, мўмин-мусулмонларга, Ватанга хизмат қилиш, Исломни, иймонни тарқатишга бағишлаган эдилар. Устозимиз олиб борган кенг кўламли, серқирра илмий фаолиятнинг негизини, ўзагини Қуръони Карим ташкил қилган эди. Шу боис у зотнинг халқимизга тақдим қилган шоҳ асарлари ҳам Қуръони Карим тафсири бўлди. Устозимизнинг Қуръони Каримга муҳаббатлари ниҳоятда кучли эди, энг севган ибодатлари Қуръон ўқиш ва тинглаш эди. Қуръонга бўлган кучли муҳаббатлари туфайли аҳли Қуръонларни, қориларни жуда ҳурмат қилар эдилар, иззат-икром кўрсатар эдилар. Ҳазрат аҳли Қуръонларга бўлган муҳаббатлари туфайли юртимизнинг энг пешқадам қориларидан бўлмиш Ҳасанхон ва Ҳусайнхон қориларга алоҳида эътибор бердилар, ёшликдан қори бўлганларига беҳад қувондилар, уларнинг Қуръондан кейин бошқа исломий илмларни ҳам олишларига иршод қилиб, бугунги куннинг етук аҳли илмларидан бўлишларига катта ҳисса қўшдилар. Аллоҳга таолога шукрлар бўлсинки, устозимиз хулуси ният билан эккан дарахтларининг нишона меваларини ҳаётлик чоғларида кўриш насиб қилди. Бугунги кунда ака-ука қориларимиз устозимизнинг манҳажларини, соғлом ақийда, ҳақ мазҳабларни маҳкам тутиб, динимизга, хусусан Қуръонга кўплаб хизмат қилмоқдалар, чинакам шогирдлар сифатида китоблар ёзиб, халққа тақдим қилмоқдалар.\nАйни пайтда қориларимиз динимизнинг бугунги равнақи йўлида улкан хизматлар қилган устоз қори буваларимизнинг меросини тўплаш, ўрганиш ва халққа тақдим қилиб, келажак авлодларга ибрат сифатида етказишдек хайрли ишга қўл урдилар. Бу иш ҳам устозимиз шайх ҳазратларининг оқ фотиҳалари билан бошланган бўлиб, унга «Сўнмас садолар» деб ном қўйилди. «Сўнмас садолар» туркуми остида сиз азизларга тақдим этилаётган овозли ёзувлар мустабид тузум даврида, мўмин-мусулмонлар учун энг оғир дамларда Исломни, Қуръонни чўғ ушлагандек ушлаб турган зотларни, саҳоба ва тобеъинлар Исломни, Қуръонни Расулуллоҳ соллаллоҳу алайҳи васалламдан кейинги умматларга қандай омонат ила етказган бўлса, шундай етказишга муваффақ бўлган қори буваларимизнинг ноёб осори атиқаларидир.\nДинимизга тазйиқ энг кучайган даврларда ҳам бу улуғ зотлар Аллоҳ таолога таваккул қилиб, ҳеч бир моддий манфаатни кўзламай, яхши ният билан ўз қироатларини, тиловатларини ва ҳатто тўлиқ хатми Қуръонларини магнит тасмаларига ёзиб қолдиришган. Бу нодир, дурдона ёдгорликларни қидириб топиш, тўплаш ва замонавий электрон форматда халққа тақдим этиш бугунги авлод учун ҳам бурч, ҳам улуғ шарафдир.\n«Сўнмас садолар» туркумининг дастлабки, нишона сони бундан бир неча ой муқаддам сиз азизларга тақдим қилинган эди. Илму маърифатга ташна, қалби Қуръонга ошно халқимиз бу ноёб дурдоналарни жуда яхши кутиб олди. Бугун эса ушбу туркумнинг навбатдаги сонини тақдим қилиш учун тўпланганмиз. Фурсатдан фойдаланиб, ушбу туркум устида иш олиб бораётган барча азизларимизга, хусусан, Ҳасанхон ва Ҳусайнхон қориларимизга нашриётимиз номидан, халқимиз номидан миннатдорчилик билдирамиз. Аллоҳ таоло барча хайрли амалларини бардавом ва манфаатли айласин.\nТақдим қилинаётган тиловат ва хатми Қуръонларни ўқиган, умрини Қуръонга хизмат қилишга бағишлаган азизларимизни, муҳтарам қори буваларимизни Аллоҳ табарока ва таоло Ўз раҳматига олсин, Расулуллоҳ соллаллоҳу алайҳи васалламнинг ҳадиси шарифларига мувофиқ, Роббининг Каломини ўрганган ва ўргатган бандаларнинг қаторидан қилсин, уларга ваъда қилинган ажру мукофотларини кўпайтириб бериб, жаннати наъимларидан баҳраманд айласин!\nБу улуғ зотларнинг Қуръонга бўлган муҳаббатини, Қуръонга қилган хизматларини бугунги ва келаси авлодларимизга ҳам насиб қилиб, то қиёматга қадар Парвардигоримизнинг ҳақ йўлида, иймон ва Исломда собитқадам айласин!»\nЮқорида айтиб ўтилганидек, порталимизда Қуръонга хизмат борасида кўпгина яхши ишлар олиб бориляпти. Бу ишлар яқин ўтмишимизда Қуръонга улкан хизмат қилган аждодларимиз, устозларимизнинг холис дуолари ижобати бўлса ажаб эмас. Бу улуғ зотларнинг диёримизда Қуръонга қилган хизматлари ҳамда бу буюк хизматнинг бугунги жараёни ҳақида юртимиз қориларининг бугунги авлод вакили, Чимир ота жомеъ масжиди имом-ноиби Абдулбосит қори сўзлади.\nШундан сўнг «Сўнмас садолар» туркумининг навбатдаги сонларини тақдим этиш вақти келди. Устоз Неъматуллоҳ қори томонидан қилинган хатми Қуръон ҳамда терма қироатлар жамланмасини «Ислом ота» масжидининг имом-ноиби Ҳасанхон Яҳё Абдулмажид тақдим қилди.\nМаълумки, «Сўнмас садолар» туркумининг дастлабки сонида икки хатми Қуръон тақдим қилинган эди. Бу хайрли иш Ватанимизнинг диний-маърифий тарихида катта воқеа бўлди. Қалби Қуръонга муштоқ, кўнгли Қуръонга ошно халқимиз бу мунаввар осори атиқаларимизни бағоят мамнуният билан кутиб олди. Туркумнинг навбатдаги сонида яқин ўтмишимизда Қуръони Каримга хизмат қилиб ўтган устоз қорибуваларимиздан яна бири ‒ Неъматуллоҳ қори Қосимжон ўғли раҳматуллоҳи алайҳ ўқиган хатми Қуръон эътиборингизга ҳавола қилинмоқда. Бу хатм 1978-79 йилларда тасмага туширилган бўлиб, Ҳафснинг Осимдан қилган ривоятида ўқилган. Афсуски, тасма тўлиқ сақланиб қолмаган, ундаги айрим сура ва оятлар тушиб қолган, аммо қироат жуда ҳам гўзал бўлиб, кўп қисми тиниқ сақланган.\n«Сўнмас садолар» туркумининг навбатдаги сонида эса яқин ўтмишимизда Қуръони Каримга хизмат қилиб ўтган устоз қорибуваларимиздан бир нечталарининг тадвир суръатида ўқиган қироатларидан намуналар жамланган. Бу терма қироатлар ноёб маънавий бойлик бўлиб, айримлари ўтган асрнинг ўрталарида қайд қилинган. Жамланмани тинглар экансиз, беихтиёр ўша замонларга сайр қилиб, улуғ устозларнинг файзларидан баҳраманд бўласиз.\nЖамланмада қуйидаги қори устозларнинг қироатлари ўрин олган:\n1. Шаҳобиддин қори Мўминжон ўғли (1892‒1975)\n2. Муҳаммад Мубин қори Аминжон ўғли (1914‒1979).\n3. Салоҳиддин қори (1913‒1994).\n4. Раҳматуллоҳ қори Қосимжон ўғли (1917‒1981).\n5. Иброҳимжон қори ака (1931‒2004).\n6. Абдулмалик қори Абдурраҳим ўғли (1937‒1975).\n7. Яҳёхон қори Боқийбиллоҳ ўғли (1933‒1989).\nҲасанхон қори ушбу жамланмаларга хатм ва қироатлари киритилган устоз қорибуваларимизнинг ҳар бирлари ҳақида алоҳида тўхталиб, уларнинг таржимаи ҳоллари, ҳаёт йўллари, устозлари, Қуръонга хизматлари ҳамда шогирдлари ҳақида батафсил маълумотларни тақдим қилди.\nШундан сўнг қориларимиз ижросидаги нашидалар Рамазони шариф шукуҳини эслатиб, даврага янада файз бағишлади.\nНашидадан кейин Ҳасанхон Яҳё Рамазон ойида ўтказилган танлов ва мусобақаларни, ушбу танловларни ташкил қилишдан кўзланган мақсадларни ҳамда бу танловнинг самарасини қисқача шарҳлаб, мусобақа ғолиблари ҳамда барча қатнашчиларни яна бир бор муборакбод этди. Сўнг Рамазон ойида Қуръон.уз каналимиз орқали ўтказилган савол-жавоб мусобақаси ва юртимиз масжидларида хатмга ўтган қорилари қироати кўрик-танловининг ғолиблари эълон қилинди.\nМарҳамат, ғолиблар билан танишинг:\n1. Хуршид Исомиддинов\n2. Умарали Ғаффоров, Достон Мустафоев\nХатми Қуръон кўрик танловида канал аъзолари берган овозлар бўйича ғолиблар:\n1. Муҳаммад Лойиқ қори Абдулвоҳид ўғли\n2. Азизбек қори Тўхтасин ўғли\n3. Аҳмад Ризо қори Зиёуддин қори ўғли\n«Хизмат кўрсатган қорилар» йўналиши бўйича ғолиблар:\n1. Абдулбосит қори Бадриддин қори ўғли.\n2. Аҳмадхон қори Усмонхон ўғли.\n3. Аҳрорбек қори Абдуссалом ўғли.\nШунингдек, танлов ва мусобақада иштирок этган барча қориларимизга фахрий ёрлиқ ҳамда совғалар топширилди:\nАбдулбасир қори Рустам ўғли\nАвазбек қори Акбарали ўғли\nАкмалхон Саидолимхон ўғли\nБилолуддин қори Раҳматуллоҳ ўғли\nЗокиржон Муҳаммад Қодир ўғли\nЗулфиқор қори Отабой ўғли\nИсмоилхон Абдулкарим ўғли\nИхтиёр Бахтиёр ўғли\nКамолиддин қори Комилжон ўғли\nКаримов Муҳаммад Иброҳим қори\nКаромаддин қори Нажмиддин ўғли\nМаъруфхон қори Умархон ўғли\nМуҳаммад Айюб Акмалхон ўғли\nМуҳаммад Жалол қори Муроджон ўғли\nМуҳаммадий қори Ғуфронхон ўғли\nНасибулло қори Сайфиддин ўғли\nРаҳматуллоҳ Носиржон ўғли\nРустам қори Раҳимжон ўғли\nСаидалиев Муҳаммад Ҳожи Мирзо\nСаидраҳмон Эгамберди ўғли\nУбайдуллоҳ Обиджон ўғли\nХайдарқулов Ҳусан қори\nҲасанхон қори Набий ўғли\nШамсиддин қори Иброҳим ўғли\nШамсиддин Хайруллоҳ ўғли\nАнжуман меҳмонлари, жумладан, Абдуллоҳ ҳожи Исмоил махдум ўғли, Зоҳиджон қори ҳамда устоз Яҳёхон қорибувалар сўзга чиқиб, анжуман ташкилотчиларини, танловда ғолиб бўлган ва унда иштирок этган барча азизларимизга ташаккур айтиб, эзгу ниятлар тиладилар.\nШундан сўнг анжуманга ташриф буюрган барча азизларимизга самимий миннатдорчилик билдирган ҳолда, хатми Қуръон танлови ҳамда каналимизда ўтказилган мусобақанинг барча иштирокчиларига ташаккур айтган ҳолда, тадбирга хотима ясаб, «Қуръонга хизмат – олий мақсад» деб номланган бугунги анжуманимиз учун тайёрланган хатми Қуръон якунланиб, хайрли дуолар қилинди.\nФурсатдан фойдаланиб, муҳтарам аҳли Қуръонларимизни, мусобақа ва танловларнинг барча иштирокчилари, хусусан, ғолибларни бу мукофотлар билан табриклаб, энг самимий эзгу тилакларимизни тилаймиз. Бу дунёда Қуръонга хизмат билан шарафлантирган Аллоҳ таоло охиратда сизни қорилар учун ваъда қилган неъматларига буркасин!\nАнжуман ҳақидаги тўлиқ ҳисоботни яқин кунларда порталимизда томоша қилишингиз мумкин.\n12:17 / 22.07.2017 8101\n21:08 / 22.07.2017 2027\nМосква жоме масжидида 24 соат Қуръони карим тиловат қилинади\nРоссия муфтийси раиси шайх Равил Гайнутдиннинг кўрсатмасига биноан 2019 йил 7 январдан бошлаб, Москва жоме масжидида 24 соат Қуръони карим тиловати йўлга қўйилди, давоми...\n501 09:36 / 23 январь\nЎзбекистон ва Қозоғистон «Вақф» фондлари раҳбарлари учрашди\nСўнгги пайтларда қўшни давлатлар билан ўрнатилган алоқаларимиз тобора мустаҳкамланиб бормоқда. Жумладан, Президентмиз Шавкат Мирзиёевнинг қўшни Қозоғистон давоми...\n327 10:00 / 26 февраль\n156 09:00 / 28 май\n192 15:31 / 11 июль\n1537 13:45 / 12 май\n2009 15:19 / 05.07.2018\n18452 11:58 / 10.10.2018\n22060 11:56 / 10.10.2018\n752 16:57 / 17 май\n6355 15:04 / 17 март


Математикани хушламаган буюк олим — www.ziyouz.uz\nБош саҳифа АжойиботларМатематикани хушламаган буюк олим\nЧоп этилган 01.04.2017 19.01.2017 МуаллифZiyouz.uz\nБиласиз, Нобель мукофоти энг нуфузли халқаро мукофотлардан бири ҳисобланади. У бундан 112 йил муқаддам швециялик машҳур кимёгар ва муҳандис Альфред Бернхард Нобель васиятига биноан, унинг маблағлари ҳисобига таъсис этилган. Жамғарма 33 миллион 233 минг 792 швед кронаси миқдоридаги бошланғич сармоя билан очилган. Дастлабки мукофот миқдори 150 минг кронадан иборат бўлган. 2010 йилга келганда эса, жамғарманинг банкдаги маблағи 2 миллиард 966 минг крона (тахминан 450 миллион доллар)дан ошиб кетди. Энг муҳими, унга тушган ҳар йилги фойда беш қисмга бўлинади ва миллатидан қатъи назар, физика, кимё, физиология ҳамда тиббиёт соҳасидаги ўта муҳим илмий тадқиқотлар, оламшумул ихтиролар, энг яхши бадиий асарлар муаллифларига, шунингдек, миллатларни бирлаштириш, қулликни йўқотиш, ҳарбий қўшинлар сонини камайтириш ва тинчликни асраб-авайлаш ишларига улкан ҳисса қўшган кишиларга мукофот тариқасида тақсимлаб берилади. Бундай шарафга айрим шахслар ва фақат бир марта лойиқ кўрилади. Совриндорларни тақдирлаш маросими эса 10 декабрда, яъни Альфред Нобель вафот этган санада бўлиб ўтади. Мазкур мукофотнинг иқтисодиётга тааллуқли номинацияси 1969 йили Швеция банки томонидан жорий этилган. Шу боис унга ажратиладиган маблағ Нобель жамғармаси ҳисобидан тўланмайди\nТабиий, энди ҳақли савол туғилади: хўш, Альфред Нобель ким бўлган? У нима учун ўз сармоясини оила аъзолари ёки қариндош-уруғларига мерос қилиб қолдиришни эмас, балки бошқа мақсадларга сарфлашни афзал кўрган?\nАльфред Нобель 1833 йил 21 октябрда Стокгольм шаҳрида серфарзанд оилада туғилади. Нимжонлиги сабаб болалигида кўп касал бўлади. Унинг отаси Эммануэль меъмор, қурувчи ва кашфиётчи бўлса-да, чор-ночор кун кечирарди. Шу боис омадини синаб кўриш учун Россияга йўл олади. Пировардида Боку нефть саноатини ривожлантириш ишларида қатнаша бошлайди.\nАльфред 9 ёшга тўлганида онаси Андриетте Алсел, акалари Роберт ва Людвиг билан бирга, отасининг олдига кўчиб боради. Шу ерда ёлланма репититордан сабоқ олади. 17 ёшида Германия, Франция ва Америка бўйлаб уч йиллик сафарга отланади. Парижда кимё фанининг янада пухтароқ ўрганади. АҚШда эса дунё аҳлига буғ машинаси ва зирҳли ҳарбий кема лойиҳаси муаллифи сифатида яхши маълум швециялик олим Жон Эриксон билан танишади.\nУ Санкт-Петербургга қайтганида отаси очган “Фондерн э ателье меканик Нобель э Фий“ компанияси анча гуркираб яшнаган, 1853-1856 йиллардаги Қрим уруши пайтида ҳарбий ўқ-дорилар ишлаб чиқаришга ихтисослаштирилган эди. Қирғинбарот тугагач, бу компания машиналар ҳамда пароходлар учун эҳтиёт қисмлар тайёрловчи корхонага айлантирилади. Бироқ буюртмалар озлиги туфайли тез орада инқирозга учрайди. Альфред ота-онасига қўшилиб, Стокгольмга қайтади. Акалари эса корхонани тугатиш ишларини ниҳоясига етказиш ва сарфлаган маблағларининг маълум қисмини чиқариб олиш илинжида Россияда қолишади.\nАльфред Швецияда бор вақти ва билимини механик ҳамда кимёвий тажрибалар ўтказишга сарфлайди. Кўп ўтмай, учта ихтироси учун патент олади. Сўнгра чоғроққина лабораторияда тадқиқот ишларини давом эттиради. Негаки, ўша кезларда миналар фақат қора порох воситасида портлатиларди. Альфред унинг ўрнига янада кучлироқ қувватга эга суюқ нитроглицеринли детонатор яратиш устида тинимсиз изланади ва 1863 йили бу ишнинг уддасидан чиқади. Аммо детонаторни такомиллаштириш асноси лабораторияда фалокат рўй беради. Кучли портлаш туфайли саккиз киши, жумладан, Альфреднинг 21 ёшли укаси Эмиль ҳам ҳалок бўлади. Орадан ҳеч қанча ўтмай, отаси фалаж бўлиб қолиб, умрининг охиригача – саккиз йил тўшакка михланиб ётади.\nТабиийки, аввал-бошда кўпчилик нитроглицеринли детонаторга шубҳа билан қарайди. Ҳатто, айрим кишилар уни амалиётда қўллашга қарши чиқишади. Шунга қарамай, Альфред 1864 йили Швеция темирйўллар давлат бошқармаси мутасаддиларини ўз ихтиросидан туннеллар барпо этишда фойдаланиш ҳар томонлама наф келтиришига ишонтира олади. Айни чоғда, янги маҳсулотни кўплаб миқдорда тайёрлашни йўлга қўйиш мақсадида “Нитроглицерин ЛТД” компаниясини ташкил этиб, алоҳида завод қуради. Компания фаолиятининг дастлабки йилларида у бошқарувчи директор, технолог, рекламалар бюроси раҳбари, идора бошлиғи ва ғазначи лавозимларида ишлайди. Вақти-вақти билан кўчма кўргазмалар уюштириб, ўз маҳсулотларини оммага намойиш қилади. Қарабсизки, компания мижозлари сафига Америка жанубидаги Марказий Тинч океан темирйўллари бошқармаси ҳам қўшилиб, нитроглицеринли детонаторлардан Сьерра-Невада тоғлари бўйлаб темир йўллар қуришда фойдалана бошлайди. Альфред кейинчалик ихтиросига бошқа мамлакатларда ҳам патент олади. Шунга кўра, Гамбург ва Америкада ўзининг “Альфред Нобель энд К” ҳамда “Атлантик джайэнт роудер К” номли илк хорижий компанияларини очади.\nТан олиш керак, портлатиш ишларида нитроглицеринли детонаторни қўллаш самарали бўлса-да, баъзан бахтсиз ҳодисаларни ҳам келтириб чиқарарди. Масалан, Гамбургдаги заводни кўз очиб-юмгунча ер билан яксон қилганди. Шунинг учун ҳам Нобель унинг хавфлилик даражасини имкон қадар камайтириш устида бош қотирди. Ахийри, суюқ нитроглицеринни кимёвий жиҳатдан мўрт ва ғовак жисмлар билан аралаштириш мақсадга мувофиқ, деган хулосага келди. Унинг ушбу йўналишдаги биринчи амалий иши суюқликни яхши шимадиган кизельгур (диатомит)дан фойдаланиш бўлди. 1867 йили патентлаштирилган янги маҳсулот “динамит“ ёки “Нобелнинг хавфсиз портлатгич кукуни” деб номланди. У Альп тоғларидан ўтган Сен-Готард поезд йўлларини қуришда, Ист-Ревер яқинидаги Хелл-Гейтда сувости чўққиларини йўқотишда, Грециядаги Коринф каналини қазишда, Дунай дарёси ўзанини тозалашда, Боку нефть конларини бурғулашда жуда қўл келди. Бироқ вақт ўтгани сайин Альфред тинчини йўқота бошлади. Сабаби, рақиблари унинг турли мамлакатларда рўйхатга олинган кашфиётларига оид технологик ишланмаларини ўғрилаб, шахсий эҳтиёжлари йўлида фойдаланишга ружу қўйишганди. Буюк кимёгар кўп вақтини ўзининг патентга эгалик ҳуқуқини поймол қилганлар билан судларда тортишиш билан ўтказарди.\nХIХ асрнинг 70-80-йилларида Нобель хусусий корхоналари тизимини асосан Европа давлатларидаги рақобатчилари билан картеллар тузиш, маҳсулот нархини пасайтириш, бозор талабини қондириш ниятида янада кенгайтирди. Шу тариқа миллий корпорацияларда тайёрланган динамит ва бошқа янги портлатгичлар дунё миқёсида сотилишига асос солди. Бу маҳсулотлар 1870-1871 йиллардаги француз-прусс уруши давридан эътиборан ҳарбий соҳада ҳам ишлатила бошланди. Аммо Нобелнинг уларни ҳарбий мақсадларда тадқиқ қилиш борасидаги кейинги фаолияти корхона учун зарар келтирди. У асосий фойдани ўз ихтиролари туннеллар, каналлар, автомобиль ва темир йўллар қурилишида қўлланиши эвазига оларди. Шунинг учун ҳам сира тиним билмасди. Янги компаниялар ташкил этиш, софдил ҳамкорлар топиш, моҳир усталар ва малакали кадрларни ишга олиш масалалари билан шахсан шуғулланарди. Ҳар бир корхонанинг ўзига хос хусусиятлари ва имкониятларини чуқур ўрганар, янги лойиҳаларни режалаштириш ва амалиётга татбиқ этишга сидқидилдан ёндашарди. Илмий ишлари кўплигига қарамай, ўз номи билан аталувчи компаниялар ҳужжатларини синчиклаб кўздан кечирар, улардан нусха олар, бухгалтерия ҳисоботларини эринмай текширарди.\nУ 50 ёшида Гамбургдан Парижга келгач, илмий изланишларини давом эттирди. Бу ишга 18 йиллик ҳамкори – француз кимёгари Жорж Д.Ференбахни ҳам жалб қилди. Худди шу даврда яна оғир мусибатларни бошидан кечирди. Бир йилга борар-бормас вақт ичида ҳам онасидан, ҳам кичик акаси Людвигдан жудо бўлди. Устига-устак, янги ихтироси – тутунсиз порохга тааллуқли патентини Италияга сотгани учун Франция ҳукумати зуғумига учради. Оқибатда лабораторияси ёпиб қўйилди, корхонасида балласт ишлаб чиқариш тақиқланди. Бундай тазйиқлардан чарчаган Нобель Францияни тарк этди. Италияга бориб, Сан-Ромеода қўним топди. Ўрта Ер денгизи қирғоғида жойлашган вилласида кичиккина кимё лабораторияси қурди. Унда синтетик каучук ва сунъий ипак олиш юзасидан тадқиқотлар олиб борди. У бу жойни, айниқса, иқлимини жуда ёқтирар, лекин бобо юртидан ҳаргиз кўнгил узолмасди. Шу боис Вермланддаги бир заводни сотиб олди-да, унинг атрофида янги лаборатория ва бошпана тиклаб, яшай бошлади.\n1896 йил ёзида олимнинг бошига яна кетма-кет кулфат ёғилди. Аввалига катта акаси Роберт дунёдан ўтди, кейин ўзи юрак хасталигига мубтало бўлди. Шифокорлар маслаҳатига қулоқ тутиб, дам олиш учун тағин Сан-Ромеога қайтди. Ўша йили 10 декабрда эса миясига қон қуйилиши туфайли ҳаёт билан видолашди. Бу пайтда у яратган нитроглицеринли детонатор, жанговар снарядлар ва тутунсиз порох сингари портлатгич моддаларни ишлаб чиқарувчи корхоналар сони 93 та бўлиб, буюртмачиларга ҳар йили 66500 тонна маҳсулот етказиб бериш қувватига эга эди. Кўплаб компаниялар сармояларининг 20-30 фоизи унга тегишли эди.\nКелишган, ўрта бўйли, қора сочли, тимсариқ кўзли ва соқол қўйиб юрадиган Альфред европалик космополитларга ўхшаб кетарди. Француз, немис, рус ва инглиз тилларини ҳам яхши билар, уларни қадрларди. Ўз ғояларини саноат ва тижорат мақсадларида ишга соларди. Гарчи кейинчалик урушда кенг кўламда қўлланилган динамитни яратган бўлса-да, одамкушликка тиш-тирноғи билан қарши эди. Шунданми, “Барча жанговар тўпларни борса-келмасга жўнатиш ёки одамзод ўтмиш хатоларидан тўғри хулоса чиқариб олиши учун кўргазмага қўйиш керак… Уруш даҳшатларнинг даҳшати ва энг мудҳиш жиноятдир. Менга қолса, бундай фалокатнинг олдини оладиган мўъжизавий машина яратардим”, деган гапларни кўп такрорларди.\nАлбатта, шу ўринда А.Нобель нима учун математикани ўз номидаги мукофотга лойиқ фанлар сирасига киритмагани кўпчиликни қизиқтириши табиий. Минг таассуфларким, бу ҳақда аниқ маълумот йўқ, фақат ҳар хил тахминлар мавжуд. Баъзи гап-сўзларга қараганда, у Анна Дезри исм-шарифли севгилиси математик Франц Лемарга турмушга чиққани учун бу фанни васиятномасида тилга олмаган. Бошқа бир фаразга кўра, у швед математикларининг раҳномаси ҳисобланмиш Миттаг-Лиффлерни хушламагани ва ёқтирган қизи София Ковалёвская ўша олимни ундан афзал кўргани сабабли математикадан юз ўгирган. Қандайлигидан қатъи назар, Альфред Нобель буюк кашфиётлари ила ўз номини тириклар хотирасига мангу муҳрлаб кетди. Васиятига асосан таъсис этилган энг нуфузли мукофот ўзининг фамилияси билан аталди. Бундан ташқари, кимёвий элементлардан бирига ва Стокгольмдаги физика-кимё институтига ҳам унинг номи берилди.\nАльфреднинг Боку нефть конларини очишда фаол қатнашган акалари Роберт ва Людвиг ҳам катта шон-шуҳрат қозониб, турли мамлакатларда йирик компаниялари мавжуд бой-бадавлат кишиларга айланишди. Шу боис “Рус Рокфеллерлари” деган ном олишди. Кейинчалик Фарғонада ҳам нефть ишлаб чиқарадиган ширкат ташкил этишди. Уларнинг жияни Эммануэль эса Туркистон ўлкасида нефть саноатини ривожлантиришга катта ҳисса қўшди. Қисқаси, нобеллар сулоласи вакиллари ҳаётда ҳамда жамиятда ўз ўрнига ва юксак мавқега эга ажойиб инсонлар эди.\n← Аввалги Аввалги Ўринбой Усмон. Чойхонадаги бола (ҳикоя)\nКейинги → Кейинги: Ўзбек насри (532 та)


Кичик тадбиркорлик хизматлари ҳажми 7885 миллиард сўмга етди - zarnews.uz\nЖорий йилнинг 11 ойида қишлоқ жойларида кўрсатилган бозор хизматлари 3910,4 миллиард сўм ёки умумий кўрсатилган хизматларнинг 35,1 фоизини (2018 йилнинг шу даврига нисбатан ўсиш суръати 108,5 фоиз) ташкил қилди.\nКичик тадбиркорлик хизматлари ҳажми 7885,1 миллиард сўмга етди ва 2018 йил 11 ойи билан солиштирганда 1148,9 миллиард сўмга ошди. Кичик тадбиркорликнинг улуши кўрсатилган бозор хизматларининг умумий ҳажмида 70,8 фоизни ташкил этиб, ўтган йилнинг мос даврига нисбатан таққослаганда 3,2 фоизга камайди.\nУларнинг улуши камайганлиги кўпроқ йирик корхоналар ҳажмининг ошиши билан изоҳланади. Яъни, банк хизматларининг ошиши ҳамда фоизларнинг юқорилиги, депозитарийларнинг хизматлар (омонатлар бўйича хизматлар) фоизлари кўпайганлиги, ҳаво транспортининг ташиш ва логистика хизматлари, олий таълим муассасаларида тўлов шартномаларининг ошиши ва ўқиш учун қўшимча тўлов асосида талабалар қабул қилинишида кузатилди.\nТеглар: Тадбиркорлик кичик саноат зоналари


«Эътикоф» луғатда ушлаб қолиш, туриб қолиш ва лозим тутиш маъноларини ифода қилади. Шариятда эса «Рўзадорнинг жамоат масжидида эътикоф нияти ила қолишидир». Аллоҳ таоло: «Ва у(аёл)ларга масжидларда эътикоф ўтирганингизда яқинлик қилманг», деган (Бақара: 187).\nШарият истилоҳида: «Рўза тонг отгандан то қуёш ботгунча ният билан рўзани очувчи нарсалардан ўзини тиймоқдир».\n...Ҳанафий, Моликий ва Шофеъий мазҳабларида эса ўлган одамнинг номидан рўза тутгандан кўра, таом берган яхши, дейдилар. Чунки рўза намозга ўхшаш баданий ибодат бўлиб, уни ҳар бир шахс ўзи адо этиши керак.\n....Лайлатул Қадр кечасида бандаларнинг бир йиллик қадарлари тақдирлари белгиланади ва сураи карима бошидан охиригача муборак Лайлатул Қадр кечасига бағишлангандир. Барча халқларда ўтган улуғ кишиларни, машҳур кунлар, дастурлар ёки бошқа муносабатларни байрам қилиш одат тусига кирган.\nРўзанинг инсонга келтирадиган фойдалари ҳақида гап кетар экан, унинг инсон саломатлигига нисбатан ўта фойдали эканлиги энг кўп гапириладиган мавзуълардан бирига айланиб қолганини айтиб ўтмоқ лозим. Ҳа, бу ҳақда бугун бутун дунё гапирмоқда. Бундан аввал ҳам гапирган. Фақат худосиз коммунистларгина рўза киши саломатлиги учун зарарли, дейишар эди.\nРўзанинг рўзадор шахсий сифатларига берадиган фойдалари ҳақида сўзлар эканмиз, сабр сифати ҳақида гапирмай ўтиб бўлмайди. Рўзадор кишида сабр- матонат сифати пайдо бўлиши, мустаҳкамланиши ҳатто рўзага душман бўлганлар ҳам рад қила олмаганлар.\nАллоҳ таоло Рамазон ойи рўзасини фарз қилингани ҳақидаги ояти каримада:"Эй иймон келтирганлар, сизлардан олдингиларга фарз қилинганидек, сизга ҳам рўза фарз қилинди. Шоядки тақводор бўлсангиз", дейди. Ушбу оятни ўқиган одам, мусулмонлар,улардан аввалгиларга фарз қилинганидек рўза фарз қилинибди, деб кетавериши мумкин.\nБиз, мўмин мусулмонлар бутун дунёни ва ундаги ҳамма нарсаларни Аллоҳ яратганига иймон келтирамиз. Шунингдек, Аллоҳ таоло инсонни ушбу борлиқда азизу мукаррам ва ўзининг ер юзидаги халифаси бўлиши учун яратганига ҳам иймон келтирамиз.\nБаъзи кишиларимизда "Рўзадор кишини тўйдирган одам рўза тутганнинг савобини олади", деган гапни нотўғри талқин этиб, ифторлик маросими қилиб, кўп одамларни чаўириб, кейин ўзи рўза тутмай юравериш одати ҳам йўқ эмас.\nҲар йили муборак Рамазон ойи яқинлашиб келар экан кишилар уни кутиб олиш учун тайёргарлик кўра бошлайдилар. Лекин афсуски, бу тайёргарликларнинг кўпи Рамазони шарифнинг асл моҳиятидан узоқ бўлган тайёргарликлар бўлади.


Ўзига хос даврлар\nЭрта давр. Ўспиринларда баданда кечадиган ўзгаришлар билан характерланади. Улар иккиламчи жинсий аъзоларнинг ривожланишини қизиқиш билан кузатадилар. Бу даврда ўспирин ота-онасининг жамиятдаги ўрнига бошқача баҳо бера бошлайди.\nЎрта давр. Бўй чўзилиши максимал тугаганидан сўнг 1,5 йил давом этади, яъни қизларда 13-15, ўғил болаларда 16 ёшгача. Ўспиринларда бу даврда мустақилликка эришиш ҳисси устунлик қилади, ақлий ривожланиш тезлашади, келажак тўғрисида фикр юритиб, ҳар хил режалар туза бошлайди.\nКечки давр. 16-18 ёш. Ўспиринлар бу даврда бўлажак таълим ва иш жойи тўғрисида кўпроқ ўйлай бошлайди. Кўпчилик ўспиринларда ўз ахлоқ кодекслари ва жинсий етукликларига ишонч пайдо бўлади.\nАқлий ва психосоциал ривожланиш\nЎспиринлик даврида ақлий ва психосоциал ривожланишнинг тезлашуви ўзига хос кечади. Улар ўз ёшларига мос бўлган жисмоний ва эмоционал зарурат билан фарқланади. Ўспирин ёшда касалликка бўлган жавоб реакцияси ҳам ёш болаларникидан фарқ қилмаса-да, уларнинг психик ривожланиш даражаси касалликнинг кечиши ва оқибатига ўз таъсирини кўрсатиши мумкин.\nТишларни ғижирлатиш (бруксизм) — очиқ намоён қилинмаган ғазаб ёки тушунмовчилик туфайли келиб чиққан таранглик. Ғазабни намоён қилишнинг бошқа йўлини кўрсатиш орқали ўсмирни бу ёмон одатдан чалғитиш мумкин.\nБалоғат ёшида моддалар алмашинуви, эндокрин безлар ва асаб тизимининг таранглашуви натижасида шартли рефлекслар стабилизацияси қийинлашуви, психоневрозлар ривожланиши кузатилади. Вегетатив нерв тизимида функционал бузилишлари: юрак соҳасида санчиқ, тахикардия.\nЖинсий ривожланиш бошланиши билан жинсий аъзолардаги турли нуқсонлар ҳам аниқлана бошлайди: дисменорея, аменорея, гипо ва гипертиреоз, семириш каби салбий ҳолатлар кўриниш беради.\nКатта бармоқни сўриш — катта ёшдаги болаларда бу ривожланмаслик белгиси ҳисобланади ва тишларнинг нотўғри ўсишига олиб келади. Бармоқни сўриш орқали бола унга нисбатан эътибор камайиб кетганини кўрсатади.\nДудуқланиш — бирламчи ва иккиламчи бўлади. Бу стресс ҳолатда конфликтлар ўсмирларда дудуқланиш кучайишига сабаб бўлади.\nМастурбация — жинсий қаноатланиш мақсадида ташқи жинсий аъзоларга тегиниш. Агар ўсмирда бу ҳолатга қизиқиш ва интилиш кучли бўлса, ота-она томонидан назорат йўқлиги ва қарама-қарши жинс билан мулоқотда муаммолар борлигини англатади.\nЎсмирлик давридаги зарарли одатлар кайфияти паст, депрессияга мойил ўсмирларда кўпроқ учрайди. Шунинг учун болада яхши кайфиятни пайдо қилиш, эътиборни кучайтириш билан зарарли одатларни бартараф қилиш мумкин. Айниқса шифокорлар ўсмирлар билан катталардек муомалада бўлиши керак.\n2-сон болалар касалликлари кафедраси ассистенти


«Meningfikrim.uz» порталида 70 дан зиёд петиция...\n04.07.2018 11:23 0 1561\nАхборот технологиялари ва коммуникацияларини ривожлантириш вазири Азим Аҳмедхўжаев раислигида вазирлик Ҳайъат кенгашининг йиғилиши бўлиб ўтгани ҳақида хабар берган эдик.\nЖорий йилнинг ўтган даври мобайнида Ягона интерактив давлат хизматлари порталида 30 дан зиёд янги электрон давлат хизматлари жорий қилинди. Натижада, жами хизматлар сони 101 тани ташкил қилмоқда. Ягона портал орқали шу давр ичида фуқаролар томонидан хизматлардан фойдаланиш юзасидан 31 мингта ариза келиб тушган. Давлат хизматларидан фойдаланиш юзасидан жами аризалар сони 560 мингтани ташкил қилмоқда.\n2018 йилнинг апрелида жамоатчилик ташаббусларини қўллаб-қувватлашга қаратилган «Meningfikrim.uz» портали ишга туширилган эди. Бугунгача мазкур ресурсда 70 дан зиёд петиция эълон қилинди, 170 та петиция қайта ишлаш жараёнида. I ярим йиллик натижаларига кўра, порталда 1000 тадан ошиқ жамоавий мурожаатлар келиб тушган, уларга 13 мингдан ошиқ фикр-мулоҳазалар қолдирилган.\nБиринчи ярим йилликда Mirzo Ulugbek Innovation Center (MUIC) инновация марказига аъзо бўлиш истагини билдирган компаниялардан 176 нафарига аъзолик мақоми берилди. Уларнинг сони бугунги кунда 319 тага етди. Бу компанияларда жами 2,6 минг нафар ходим меҳнат қилади.\nMirzo Ulugbek Innovation Center «Менинг фикрим» АКТ вазирлиги Президент виртуал қабулхонаси


Қозоғистон мухолифати оқ атиргулли байроқ остида курашга киради\n16 апрел 2021, Тошкент вақти: 03:29\nҚозоғистон Социал демократик партияси мамлакат парламенти қуйи палатасига бўлиб ўтиши кутилаётган сайловолди кампаниясида “Адолат йўли билан яхши ҳаёт сари” шиори остида иштирок этишини маълум қилди.\nШунингдек, партия куни-кеча бўлиб ўтган қурултойида ўзининг янги байроғини ҳам тасдиқлади. Байроқда ҳаворанг фонда оқ атиргул тасвири бор.\nКузатувчилар оқ атиргул мухолифат сайловда мағлубиятга учраган тақдирда тинч инқилоб рамзи бўлиши мумкинлигини тахмин қилаётган бир пайтда мухолифат етакчиларидан бири Тўлеген Жўкеев бу фикрларни рад этди.\n“Мен рангли инқилоблар билан боғлиқ барча муқоясаларни четлаб ўтишни хоҳлардим. Қозоғистондаги парламент сайлови қанчалик адолатсиз ўтишидан қатъи назар, мухолифат инқилоб қилиш ниятидан йироқ”, - деди Т.Жўкеев.\nМДҲ ҳудудидаги рангли инқилоблар айнан сайловлар баҳона бошлангани маълум бўлса-да, Қозоғистон мухолифати улар танлаган оқ атиргул дунё социал демократларининг тинчлик рамзи эканини таъкидламоқда.\n“Социнтерн” халқаро ташкилоти таркибига 140 давлатнинг сиёсий партиялари бор. Бизнинг партия ҳам унга аъзо бўлиш учун ариза берди. Бу ташкилот ҳамда дунё миқёсида атиргул социал демократиянинг тинчлик рамзи ҳисобланади. Биз ҳаворанг фонида оқ атиргулни танладик. Бу социал демократиянинг классик рамзи”, - дейди мухолифатчи Амиржон Қосанов.\nТўлеген Жўкеев эса социал демократлар сайловолди кампанияси даврида аҳолини хавотирга солиб келаётган асосий муаммоларга эътибор қаратишини билдирди.\n“Масалан, мамлакатда нарх-наво доимий ўсиб бораётгани, у назоратдан чиқиб кетгани масаласи диққат-марказимизда бўлади. Шунингдек, муҳтож қатлам даромади ўта секин – 3-5 фоиз ўсаётган бир пайтда бойлар даромади тез суръатлар билан ўсиб бораётгани муаммоси, кун сайин авжига чиқиб бораётган коррупцияга қарши кураш ҳам дастуримизга киритилган”, - деди Т.Жўкеев.\nҚозоғистон мухолифати дастурининг сиёсий блокида мамлакатда мавжуд шахсий ҳукумат тизимини йўқотиб, парламент-президент республикасини ташкил этиш мақсади акс этган. Иқтисодий-ижтимоий йўналишда эса мухолифат пенсияни ошириш, пенсия ёшини камайтириш, минимал иш ҳақини 20-30 минг тангагача кўтариш, миллий бойликлар экспортидан келаётган даромадни тенг тақсимлаш кабиларни ваъда қилмоқда.\nТўлеген Жўкеев қозоғистонликлар мухолифатни қўллаб-қувватлашига катта умид боғлаётир.\n“Биз реал сайловчиларнинг 55-60 фоизи ҳукумат сиёсатига қарши эканига аминмиз. Бунинг сабаблари кўп. Қозоғистонда ҳаёт кечириш моддий жиҳатдан ўта қийинлашиб бораётгани, коррупциянинг кун сайин авжига чиқаётгани, одамларнинг эртанги кунга ишончсизлигини кўряпмиз. Ҳукумат сайловнинг адолатли ўтишига имкон берса, кўп овоз бизга тегишли бўлади. Биз сайлов адолатли ўтган тақдирдагина унинг натижасини қабул қилишга тайёрмиз”, - деди Т.Жўкеев.\nАммо мухолифатчилар ичида ҳам сайловда айнан мухолифат ғалаба қозонишига ишончсизлик билан қараётганлар бор.\nСоциал демократик партия аъзоси Жасарал Қувониали сўзларига кўра, сайлов натижаси қандай бўлиши ҳозирданоқ маълум. Президент Нурсултон Назарбоев очиқдан-очиқ парламент сайловида ҳукумат партияси бўлмиш “Нур Отан” энг кўп овоз олишини билдирди. Демак, бўлажак парламентда назорат айнан “Нур Отан”га тегишли бўлади.\nҚозоғистон парламентининг қуйи палатаси – Мажлисга сайлов 18 август куни ўтказилади. Мухолифат сайлов адолатсиз ўтган тақдирда уни бойкот қилиши мумкинлигини билдирган.


“Бунёдкор” футбол академияси ОФК томонидан “икки юлдузли” мақом олиш арафасида / CHAMPIONAT.asia\n“Бунёдкор” футбол академияси ОФК томонидан “икки юлдузли” мақом олиш арафасида\n30 окт 2019 10:19\nТеглар : БунёдкорОФКОсиё футбол конфедерацияси\nБугун, 29 октябрь куни, Осиё Футбол Конфедерациясининг махсус комиссияси “Бунёдкор” футбол клубига ташриф буюрди.\nТашрифдан кўзланган асосий мақсад “Бунёдкор” футбол клуби академиясини кўздан кечириш ҳамда “Бунёдкор” футбол клуби академиясининг “икки юлдузли” мақом талабаларига жавоб бериш масаласини кўриб чиқишдан иборат эди. Баҳолаш комиссияси аъзолари сифатида юртимизга ОФК вакиллари – асли венгриялик Ласло Иштван Салай ҳамда асли Бирлашган Араб Амирликларидан бўлган Рашид амир Рашид Саид ал-Бедвавий ташриф буюрди. Салай ОФКнинг техник директори муовини ҳамда Ёшлар футболини рифожлантириш бошқармаси бошлиғи ва Саид ал-Бедвавий Ёшлар футболини ривожлантириш бошқармаси аъзоси ҳисобланади. Шунингдек, ушбу комиссияга ЎФАнинг техник директори Шавкат Имомов ҳам ҳамроҳлик қилди.\nТашриф давомида комиссия аъзолари дастлаб “Бунёдкор” футбол клуби ҳамда “Бунёдкор” стадиони билан танишди. Шундан сўнг, меҳмонлар “Бунёдкор” академиясининг барча бўғинлари билан батафсил танишиб чиқди. Ташриф давомида академияда тарбияланувчиларнинг яшаши ва футбол билан шуғулланиши учун яратилган шароитлар комиссия аъзоларида илиқ таассурот қолдирди. ОФК Ёшлар футболини ривожлантириш бошқармаси бошлиғи жаноб Ласло Салайнинг дастлабки хулосаларидан айтиш мумкинки, “Бунёдкор” футбол клуби академияси ОФКнинг “икки юлдузли” мақоми талабларига тўла жавоб беради ва футбол билан шуғулланиш учун академияда барча шароитлар яратилган. Бироқ, бу баҳолаш комиссиясининг дастлабки хулосаси, расмий қарор бир ой ичида қабул қилинади.\nЭслатиб ўтамиз, жаҳон миқёсида футбол академиялари уч хил бронза, кумуш, олтин ёки “бир юлдузли”, “икки юлдузли”, “уч юлдузли” даражада баҳоланади. “Барселона”, “Аякс”, “Спортинг” каби клублар футбол академиялари “уч юлдузли” академиялар тоифасига киради. Ва фахр билан айтиш мумкинки, “Бунёдкор” футбол клуби академияси Марказий Осиёдаги “икки юлдузли” мақомига талабагор бўлган дастлабки футбол академияси ҳисобланади.\n"Барселона" футболчисининг "Бунёдкор"га трансфери қай тариқа амалга ошмаган? 17\nЭшитдик-да! "Бунёдкор" футболчилари бу йил умуман ойлик олишмаган 34


12 ноябрь, 2019, 17:50 3449\nТеглар:Ювентус | Криштиану Роналду | Милан\nФутболчилар ўзларига нисбатан адолатсизлик қилинганидан норози\n«Ювентус» клуби футболчилари Криштиану Роналдунинг «Милан»га қарши ўйинда захирага олингандан кейинги ҳаракати учун норозилик билдиришди. Бу ҳақда La Gazzetta dello Sport нашри хабар берди.\nПортугалиялик футболчи "Милан" билан ўйиннинг 54-дақиқасида алмаштирилди. Захирага олинган Роналду эса учрашув тугамасидан кийиниш хонасига кириб кетди. Бундан эса футболчилар норози бўлишди ва унинг кечирим сўрашини кутишмоқда.\n«Ювентус» Роналдуга жарима қўлламаслиги аниқ. Аммо клубнинг спорт директори Фабио Паратичи футболчининг агенти Жорже Мендеш билан бу ҳолат юзасидан гаплашган.\nЭслатиб ўтамиз, Роналдунинг ўрнига майдонга тушган Пауло Дибала ўйин тақдирини ҳал қилувчи ягона гол муаллифига айланганди.\nEndi ronaldu ham taqdirga tan berishi kerak.bu futbol davri tugayotganini bildiradi\nАдашяпсиз, бунга хали узингиз иймон келтирасиз. Хеч бир инсоннинг ички кучини охиригача чамалаб булмайди. Башорат килишга инсон хакида хеч кимда хукук йук. Чунки хар бир инсон биздан бошка бир дуне, биз уни охиригача билишга кодир эмасмиз.\nEndi bu bashorat emas.futbol jamoaviy uyin .qavsidir jihatdan kuchlidir .aniq aytaman bu yildan uning yulduzi sunyapti.bu holat hammada buladi.men uning fanati emasman,lekin mehnatiga tan beraman.barchasi unda talant emas.ogir mehnat natijasi.chuqqida shuncha turdi.abadiy turolmaydi.endi bu yogiga biznesni uylashi kerak .bekhemdek\nQiz bolamisiz.agar shunday bulsa sizga tan berdim.barcha ronalduga salbiy fikrlarga javob beribsiz.siz uni uyinigami yoki uziga ishqivozmisiz.aytganim agar ayol kishi bulsangiz,noqonuniy nechta qizlar bilan yuradi bilsangiz kerak.MESSI musulmon bulmasa ham sadoqat bobida,futbolda ronaldudan ustunroq deb bilaman.tez orada siz ham amin bulasiz.uzogi 2 yil.bashorat qilishni yahshi kuraman.\nГап футбол ва футболчи хакида кетяпти, унинг шахсий хаети хакида эмас. Бмровлао бор, бир актер махорати хакида гапирсанг, дарров унинг шахсий хаетига утиб кетади. Сиз хам шундай. Сиз билан бахслашмокчи эмасман, фикрингизда колаверинг.\nUzr hafa qilmoqchi emasdim\nAlbatta kechirim soʻrashi kerak kim qanday fudbolchi boʻlishidan qatʼiy nazar murabbiyni ham haqorat qilgani haqida habarlar chiqyabdi agar rost boʻlsa murabbiydan ham kechirim soʻrashi shart ahir haqiqiy fudbolchi bunday narsalarga koʻp ham etibor bermasligi kerak nega almashtirilganini oʻzidan qidirish kerak Yuve chempionlik uchun kurashyotgan bir paytda qaysidir oʻyinchini nomiga qarab oʻyini chiqmasa ham oʻynatavermaydiku murabbiyning qarori qonun, kelajakda fudbolchi boʻlmoqchi boʻlgan yoʻsh yigitlar shundaylardan oʻrnak olmasligi kerak murabbiyning har qanday qarorini hurmat qilish lozim .Oʻzingiz koʻrdingiz uning oʻrniga tushurilgan oʻyinchi gʻalabani olib berdi\nРоналду колганида хам гол уриши мумкин эди. Сарри келганидан бери ювенинг уйини чикмаяпти узи, тактика яхши эмас, худди барча футболчилар елкасига бир нарса ортиб олгандай харакат килишяпти. Бу тренернинг услуби. Сарри келганидан бери назаримда киши билмас Роналдуга босим киляпти, шунинг учун унинг уйини балки чикмаетгандир. Энг мухими Роналдунинг соглигини уйлаб шундай карор килдик, дейиши галати. Узини оклаш бу. Ювентус илгари кандай уйнарди? Худди бизнинг аргентиналик тренеримизга ухшаб бошида менда уйин чикмайди дейди. Кизик, Мессини Барселона рахбарлари кандай авайлашади. Уйинига яраша муносабат. Роналдуга Реалда хам муносиб эхтиром курсатилмаган, мана энди Ювентусда хам Сарри бошлаяпти. Сарри Менимча Роналдуни рухан синдиришга карор килганга ухшайди, менга шундай туюляпти. Лекин айер кашандага ухшайди. Роналду эса Ювентусда "юлдузлик" килаетгани хам йук. Аслида тренер узр сураши керакмикан билмадим. Ахир 2-уйинда каторасига уйиндан олиниши, ахир тренернинг тактикасида уйнаяптику. Йук, бу тренер Игуаин билан Дибалани 1-уринга олиб чикмокчи, Роналду ни эса секин-секин синдирмокчи.\nРанолдо хам одамми????\nМунча кибр каердан а? Худди сизга ухшаган Аллохнинг бандаси. Лекин балки сиздан кура купрок мехнат килгандир, шунинг учун емон курарсиз уни. Сиздан купрогига эришгани учунми. Банда банда хакида бундвй дейиши учун тепадаги даражада булиш керак.\nСарри: Роналдунинг жисмоний ҳолати яхшиланмоқда\nКриштиану Роналду: Бу менинг турнирим


Ҳукумат энди Face ID маълумотларини ҳам талаб қилмоқда! - Terabayt.Uz\nҲукумат энди Face ID маълумотларини ҳам талаб қилмоқда!\nАгар Хитой фуқароси бўлсангиз ва янги телефонингизни телеком операторлари орқали рўйхатдан ўтказмоқчи бўлсангиз, ҳукуматнинг янги талабини бажаришингиз керак. Бу ҳақда Android Authority сайти хабар бермоқда.\nЯнги қурилмангизни рўйхатга олиши учун телекоммуникация операторига юз биометрик маълумотингизни тақдим қилишингиз керак. Оператор эса бу маълумотларни ҳукуматга узатади.\nМобил оператор юзингизни рўйхатдан ўтказаётганда, кўзингизни юмуқ ҳолда тутиб туришингини ёки бошингизни ён томонларга ҳаракатлантиришингизни сўраши ҳам мумкин (юзни тўлиқ сканерлаш мақсадида). Мазкур жараёндан олинган маълумотлар ҳукуматга тегишли фуқаролар маълумотлари базасидаги сизнинг шахсий жилдингизга бириктириб қўйилади.\nЮз маълумотларини тақдим қилишга доир ушбу янги мажбуриятдан мақсад интернет фойдаланувчиларининг шахсини аниқлашдир. Ҳозиргача, Хитой фуқаролари оператор хизматига уланаётганда ёки ҳукуматга қарашли Weibo ижтимоий тармоғидан рўйхатдан ўтаётганда фақат шахсий ID'сини тақдим қилишлари керак бўлган. Эндиликда эса юз биометрик маълумотлари ҳам сўралади.\nМамлакат ҳукумати сентябрь ойидаги хабарида ушбу мажбурият ҳақида "интернетдан фойдаланаётган фуқароларнинг манфаат ва қонуний ҳуқуқларини ҳимоя қилиш", деб изоҳ берган эди. Худди ўша баёнотномада ҳукумат фуқароларни "... назорат қилиш ва кузатишда .... давом эт"иши, "ҳамда телефонлар фойдаланувчиларининг реал вақтда рўйхатдан ўтишини бошқариш жиддий қўллаб-қувватлан"иши ёзилган.\nОлинган юз маълумотлари фуқароларни кузатиб бориш мақсадларида ишлатилиши мумкин. Мамлакатда сунъий онг ва юзни таниш технологиялари фуқаролар хатти-ҳаракатларини кузатиб боришда аллақачон қўлланилишни бошлаган.\nҲукуматнинг бу ҳаракати бутун дунё аҳлининг Хитойга бўлган шунҳа-гумонлари авжига чиққан бир пайтга тўғри келмоқда. Гонгконгда давом этаётган намойишлар, Huawei'га қарши қайта-қайта қўйилаётган айбловлар ва ҳаттоки Винни Пуҳнинг цензура қилиниши мамлакатнинг дунё ҳамжамиятидаги ҳам сиёсий, ҳам иқтисодий обрўсига путур етказган ва етказиб келмоқда.\nЎҚИНГ: ДИҚҚАТ: Ўзбекистонда телефон сотиб олсангиз, IMEI-код учун сиз пул тўламайсиз!


"QO’QON 1912" профессионал футбол клуби » COCA COLA СУПЕРЛИГА. 18-ТУР УЧРАШУВЛАРИ САНАЛАРИ МАЪЛУМ\n“Металлург” Тошкентда йиғилди: Аббос Отахонов, Мурод Бобожонов каби ўйинчилар жамоани тарк этган - 12.01.2021\nШавкат Мирзиёев Одил Аҳмедовни мукофотлади - 28.12.2020\n2023 йилги Жаҳон чемпионати учун Осиёга 6+2 миқдорида квота ажратилди - 28.12.2020\nМесси келажаги ҳақида: Ўзимни мураббий деб кўрмайман, спорт директори бўлишим мумкин - 28.12.2020\nCOCA COLA СУПЕРЛИГА. 18-ТУР УЧРАШУВЛАРИ САНАЛАРИ МАЪЛУМ\nЎзПФЛ Coca Cola Суперлига клубларининг сентябрь ойи учун тақвимини эълон қилганди. Айни вақтда учрашувлар белгиланган Регламент асосида ўтказиб келиняпти.\nОктябрь ойида миллий терма икки ўртоқлик ўйини ўтказишни режалаштирган. Иккинчи учрашув катта эҳтимол билан сафарда ўтади. Пандемия шароитида авиарейслар билан боғлиқ муаммолар юзага келиши мумкин. Шундан келиб чиқиб, ЎзПФЛ миллий терма футболчиларининг аниқ қайтиш саналаридан келиб чиқиб, қолган учрашувлар саналарини шакллантиради.\nУнга қадар эса қуйида 18-тур ҳақида маълумот олиш мумкин. Бунда “Пахтакор” иштирокидаги учрашув таҳминий санага тайин қилинди. Клуб Чемпионлар лигасида муваффақиятли иштирок этиб, ярим финал йўлланмасини қўлга киритса, Тошкент дербиси бошқа санага қолдирилади. Маълумот учун, “Пахтакор”нинг “Сўғдиёна”га қарши 17-турдан жой олган учрашуви ҳам Чемпионлар лигасидаги натижасига боғлиқ бўлиб турибди.\nШундан келиб чиқиб, Жиззах клубининг “Локомотив”га қарши учрашуви 3 октябрь санасига қўйилди. Эҳтимолда клуб аввалроқ “Пахтакор”га қарши учрашув ўтказиши ҳам мумкин. Барчаси Тошкент клубининг халқаро майдондаги натижаси билан чамбарчас боғлиқ.\n1 октябрь, пайшанба\n3 октябрь, шанба\n5 октябрдан ФИФА кунлари старт олади ва у 13 октябрга қадар давом этади. Юқорида таъкидланганидек, ЎФА Терма жамоалар бўлими сафардан қайтиш режасига аниқлик киритса, октябрь ойининг кейинги тақвими шакллантирилади.


Ўзбек журналисти "қовун туширди"\n26 октябр 2021, Тошкент вақти: 04:53\nЎзбекистонлик журналист саволига жавоб берар экан, Дмитрий Медведев ўзбек журналистини Ўзбекистондаги вазият ташвишга солмаётганидан ҳайрат билдирди.\n9 декабр куни Москвада иш бошлаган Европа ва Осиё медиа форуми очилиши чоғида ўзбек журналистининг Россия президенти Дмитрий Медведевга берган саволи бошқа давлатлардан келган журналистларда ғалати таасурот қолдирди. Ўзбекистонлик журналист Валерий Ниёзматов Дмитрий Медведевга Россиядаги сўз эркинлиги мавзусида савол бериб "қовун туширди".\n9 декабр куни Москвада Европа ва Осиё Медиа форуми бошланди. Тадбирда собиқ иттифоқ мамлакатларидан юздан ортиқ журналист иштирок этмоқда.\nФорумни очиб берган Россия президенти Дмитрий Медведев тадбир қатнашчилари саволларига жавоб берди. Журналистлар турли саволларни берди. Масалан, тожикистонлик журналист Россияда авж олаётган ирқчилик, грузиялик журналист Россия-Грузия муносабатлари, украиналик мухбир газ муаммосига оид саволларни берди.\nФорумда ўзбек матбуоти вакиллари ҳам иштирок этмоқда. Улардан бири - Ўзбекистонда рус тилида чиқадиган “Новий век” (“Янги аср») газетаси бош муҳаррири Валерий Ниёзматовнинг Кремл раҳбарига берган саволи қизиқ бўлди. Ўзбекистонлик муҳаррир Россия оммавий ахборот воситаларидаги сўз эркинлиги ҳақида сўради.\n- Кейинги йилларда оммавий ахборот ваоситаларида вақти-вақти билан сўз эркинлигига оид савол қизғин муҳокама қилинади. Баъзан бу тушунча нонорматив лексиканинг ишлатилиши каби қуюшқондан чиқишга ижозат, деб талқин қилинади. Мен сизнинг Россияда сўз эркинлиги, аниқроғи, Россия оммавий ахборот воситаларидаги сўз эркинлиги ҳақидаги фикрингизни сўрамоқчи эдим, - деди муҳаррир Ниёзматов.\nПрезидент Медведев бу саволни, айниқса, ўзбек матбуоти вакилидан кутмаган эди чоғи.\n- Биринчидан, мен Ўзбекистонда бу борада, яъни сўз эркинлиги масаласида ҳаммаси жойида, деб умид қиламан. Бу саволни менга берар экансиз, демак Ўзбекистондаги вазият сизни унчалик ташвишга солмаётган кўринади.\nБизнинг мамлакатимиздаги сўз эркинлигига келсак, бизда ҳам ҳаммаси жойида, деб жавоб беришга ижозат берсангиз. Бунга сиз билан мулоқот қилаётганимиз ёрқин мисолдир.\nМенимча, сўз эркинлиги ҳам масъулият ва компетентликни кўзда тутиши лозим. Журналистнинг энг асосий вазифаси ҳақиқатни гапиришдир. Буни қандай қилиш эса, бу сизнинг ишингиз, сизнинг ҳуқуқингиздир, - дея жавоб берди президент Медведев.\nФорумни ёритган рус матбуотига кўра, Ўзбекистонда рус тилида чиқадиган “Новий век” газетаси бош муҳаррири Валерий Ниёзматовнинг Россиядаги сўз эркинлигига оид вазиятни савол остига қўйгани медиа форум қатнашчилари учун ғалати туюлган.\nМуҳаррир Ниёзматовнинг “сўз эркинлигига оид савол кейинги йилларда вақти-вақти билан қизғин муҳокама қилиниши” ҳақидаги фикрлари ҳам ғалати. Нега кейинги йилларда? Нега вақти-вақти билан? Қайси мамлакат оммавий ахборот воситаларида?


Бағдодлик ғолиб фермерга ҳоким совғаси топширилди – UzFK\nҚишлоқ хўжалигида ҳаётий тажрибаларни илм-фан ютуқлари, инновацион ғоялар асосида ривожлантиришга қаратилган изчил саъй-ҳаракатлар соҳа истиқболини таъминлашда муҳим аҳамиятга эга бўлмоқда. Айниқса, ғаллачиликда кластер ва фермер хўжаликларида илғор тажрибалар ўзлаштирилиб, мўл ҳосил олишга хизмат қиляпти.\nФарғона вилояти Бағдод туманида ташкил этилган “Бағдод қишлоқ хўжалиги техника ММТП” масъулияти чекланган жамияти ғаллачилик кластери томонидан жорий йилда 7 минг 860 гектар ерда ғалла парваришланиб, сифатли ва мўл ҳосил етиштирилди. Ғалла мавсумини уюшқоқлик билан ташкил этиш мақсадида 26 та ўрим-йиғим отрядлари ташкил этилиб, 30 га яқин юқори унумли комбайнларда элимизнинг ризқ-насибаси йиғиб олиняпти.\nМарказий Фарғонанинг чўл ҳудудида жойлашган “Мажнунтол ифори” фермер хўжалиги аъзолари 44,4 гектар ғалла майдонидан қисқа иш кунида 120 тоннадан зиёд қирмизи дон олиб, туманда биринчи бўлиб шартнома режасини бажарди.\nБағдод туман ҳокими Восилжон Назаров фермер хўжалиги даласида бўлиб, фермерни улкан ютуқ билан қутлади ва эсдалик совғалари топширди.\n– Ғаллачилик кластери кўмагида барча агротехник тадбирлар ўз вақтида ўтказилиб, маҳаллий ва минерал ўғитлар билан ишлаш беришда янгиликлар амалиёт кенг жорий этилгани катта самара берди,-дейди фермер хўжалиги раҳбари Сойибжон Мелиев. – Айни пайтда ўрилмаган майдонларимиз бор. Ўзимизга ва аъзоларга етарли қисмини олиб, қолган ғалланиям давлат омборларига топширишни режалаштирганмиз. Ҳосилдорлик ўртача 55-60 центнерни ташкил этмоқда.\nPrev “Фермерга мадад” ҳуқуқий акцияси\nNext Ғалла – 2021: “Ҳожи Абдулла Акбар” фермер хўжалиги Тўрткўлда биринчи бўлиб режани бажарди


Тошкент яқинида Франция элчихонаси ходими ҳалок бўлди\n10:25 / 30.05.2017\nФранциянинг Ўзбекистондаги элчихонаси хавфсизлик хизмати бошлиғи дам олиш кунлари вақтида Тошкент яқинидаги тоғли ҳудудда ҳалокатга учради. Дипломатик миссия берган маълумотга кўра, у парапланда учиш чоғида қулаб тушган.\nШунингдек у Туркманистон ва Тожикистон масалалари билан ҳам шуғулланган.\n"Ҳа, бизнинг элчихона ходими Чимёнда парапланда учиш вақтида ҳалокатга учради, у Франция фуқароси эди. У элчихонанинг хавфсизлик хизмати бошлиғи ҳисобланар эди", дея элчихона вакилининг сўзларини келтирган РИА Новости.\nҲозирда марҳумнинг жасади Тошкентда қолмоқда, Ўзбекистон ҳукумати билан жасадни ватанига қайтариш бўйича музокара ўтказилмоқда.\n"Франциянинг Ўзбекистондаги элчихонаси 27 май, шанба куни ходимларимиздан бири Франсис Делега, оператив хавфсизлик хизматига масъулнинг бахтсиз ҳодиса туфайли ҳалок бўлгани муносабати билан чуқур ҳамдардлик билдирамиз", — дейилган элчихона расмий сайти хабарида.\nДипломатик миссия ходимлари марҳумнинг оиласи ва яқинларига чуқур ҳамдардлик изҳор этган.\nФрансис Делег – профессионал парапланчи бўлган ва ҳар ойда икки марта Чимён тоғларида парапланда учиб турган.\nпараплан Чимён Франция элчихонаси\nЧимёнда Ўзбекистон ва Беларусь қутқарувчиларининг ҳамкорликдаги машғулотлари ўтказилади


Каримов Эрдўғонга таъзия билдирди - BBC News O'zbek\nКаримов Эрдўғонга таъзия билдирди\nБу ҳақда Ўзбекистон Ташқи ишлар вазирлигининг матбуот хизмати билдирган.\nИстанбулдаги Отатурк халқаро аэропортида амалга оширилган сешанба кунги теракт қурбонлари орасида бир Ўзбекистон фуқароси ҳам бор.\nАйрим хабарларда ҳужумларда яраланган ўзбекистонликлар ҳам борлиги айтилса-да, ҳозирча, уларни расман тасдиқлашнинг имкони бўлгани йўқ.\n"Мамлакатимиз раҳбари президенти ва қардош турк халқига чуқур таъзиларини изҳор қилади, қурбон бўлганларнинг оила аъзолари ва яқинларига самимий ҳамдарлик билдиради", - дейилади бу хусусдаги билдиришномада.\nБундан аввал қўшни Қозоғистон раҳбарияти Истанбулдаги ҳужумларни кескин қоралаб чиққан, уларга ўз ҳамдардликларини изҳор этганди.\nАммо қурбон бўлган ва ёки яраланган фуқаролари бор-йўқлиги хусусида бир сўз демаганди.\nҚирғизистон Ташқи ишлар вазирлигининг расман билдиришича эса, ҳодисада бирор бир фуқаролари қурбон бўлмаган.\nФақат бир нафар қирғизистонлик енгил яраланган.\nРасмий Душанбега кўра, Отатурк халқаро аэропортидаги теракт ўз фуқаролари учун ҳеч бир зиён-заҳматсиз кечган.\nТуркияда чоршанба - миллий мотам куни, деб эълон қилинган.\nЎзбекистоннинг Истанбулдаги Бош консулхонасидан Би-би-си Ўзбек Хизматига билдиришларича, масъуллар ҳозир ушбу саволга ойдинлик киритиш ҳаракатида.\nАён бўлишича, бу иш билан шахсан Ўзбекистон Бош консули ва консули шуғулланмоқда.\nЎзбекистон Бош консулхонаси вакилига кўра, бу хусусдаги маълумотнинг ўзларига қачон имконли бўлиши маълум эмас.\nАммо, унинг айтишича, вазият ойдинлашиши билан энг сўнгги расмий маълумот Ўзбекистон Бош консуллиги расмий веб саҳифасида чоп этилади.\nТуркиялик расмийларнинг ҳозирга келиб билдиришларича, қурбонлар орасида бир Ўзбекистон фуқароси ҳам бор.\nАммо ҳозирча бу ўзбекистонликнинг ким экани тафсилотлари маълум эмас.\nТуркиянинг Истанбул шаҳридаги Отатурк халқаро аэропортидаги портлашлар 29 июнга ўтар кечаси содир этилган.\nЭнг сўнгги хабарларга кўра, ҳодисада қирқ бир инсон қурбон бўлган. 239 инсон яраланган.\nТуркиялик масъуллар аввалбошданоқ ҳужумларда талафот кўрганлар орасида чет элликлар ҳам борлигини айтишган.\nРасмийлар эълон қилган энг сўнгги маълумотлардан аён бўлишича, қурбонлардан 13 таси хорижлик.\nУлардан беш нафари Саудия Арабистони ва яна иккитаси ироқлик бўлишган.\nХитой, Иордания, Тунис, Ўзбекистон ва Украина эса, Истанбулдаги сўнгги ҳужумда биттадан фуқароларини бой беришган.\n“Ўзбекистон Ҳаво йўллари” ширкати ўз парвозларини худди ана шу халқаро аэропорт орқали амалга ошириб келган.\nАён бўлишича, ҳужум юз берган соатларда Отатурк халқаро аэропортидан Истанбулдан Тошкентга NY 274 рейси (22:45) ҳам парвоз қилиши керак бўлган.\nШиркатнинг бугун чоршанба 29 июн куни расман билдиришича, туркиялик масъулларнинг Отатурк халқаро аэропортини вақтинчалик ёпиш қарори ортидан, Истанбул-Тошкент рейсининг санаси ва вақти ўзгартирилган.\nКеча сешанба кунига режаланган йўловчи учоғининг парвози бугун маҳаллий вақт билан кечки соат 20:00 да амалга оширилиши маълум қилинган.\nАйрим маҳаллий интернет нашрларининг хабар беришларича, Отатурк халқаро аэропортида амалга оширилган мувофиқлаштирилган ҳужумларда жабр кўрганлар орасида бир Ўзбекистон фуқароси ҳам бор.\nЖумладан, kun.uz сайтининг ёзишича, бу ҳақда Истанбулдаги шифохонага ётқизилган ўзбекистонлик аёлнинг ўзи маълум қилган.\nАммо, “Ўзбекистон Ҳаво йўллари” ширкатининг Истанбулдаги ваколатхонасидан Би-би-си Ўзбек Хизматига билдиришларича, кеча сешанба кунига режаланган рейс йўловчилари орасида жабр кўрганлар умуман бўлмаган.\nВаколатхона вакили, ўз ўрнида, бошқа йўналишлар бўйича амалга оширилаётган парвозлардаги Ўзбекистон фуқаролари борасида ҳеч нарса дея олмаслигини билдирган.\nШу соатларда Отатурк халқаро аэропортидаги сўнгги ҳужумларда украиналик 56 ёшли аёлнинг қурбон бўлгани, яна бирининг яралангани расман тасдиқланган.\nИмконли бўлган бошқа бир маълумотга кўра, ҳодисада бир россиялик ҳам тан жароҳати олган.\nҚирғизистон Ташқи ишлар вазирлигининг расман билдиришича, ҳодисада жабрланган Рифат Салимов(20 яшар) Ўзбекистон фуқароси бўлиб чиққан.\nКонсуллика кўра, ҳозир уларнинг қай бир давлат фуқаролари эканликларини аниқлаш устида иш олиб боришмоқда.\nҚозоғистон Ташқи ишлар вазирлиги эса, Истанбулдаги сўнгги ҳужумни кескин қоралаб чиққан.\nАҚШ ҳам бу хусусда расмий Остонага қўшилишган, Олмония Ташқи ишлар вазирлиги эса, Туркияга ўз ҳамдардлигини изҳор қилган.\nБу каби қонли ҳодисанинг мусулмонлар учун муқаддас Рамазон ойида уюштирилганига алоҳида диққат қаратиб, ўзбекистонлик кўплаб интернет фойдаланувчилари ҳам бу каби танқидларга қўшилишган.\nТуркия хавфсизлик кучларини бу каби ҳужумларнинг олдини ололмасликда ҳам айблашган.\nМисол тариқасида Тошкент халқаро аэропортидаги хавфсизлик чораларини тилга олишни ҳам унутишмаган.\nБу икки давлат ўртасида амалда бўлган визасиз режим шартларига мувофиқ, ўзбекистонликлар визасиз боришдан ташқари, Туркия ҳудудида бир ойгача қолишлари ҳам мумкин бўлади.\nТуркия, йилларки, аксарият минтақа аҳолиси учун тижорат ва сайёҳлик маркази бўлиб келган.\nУлардан кўпчилигининг тирикчилиги Туркиядан келтирилаётган турли хил товарлар савдоси орқасидан ўтади.\nУстига устак, Туркия улар учун тил ва маданияти ўзларига жуда яқин бўлган дунёдаги саноқли давлатлардан бири саналади.\nЭнг сўнггида эслатиб ўтиш жоиз, Отатурк халқаро аэропортидаги сўнгги ҳодисага бирор бир гуруҳ расман масъулиятни ўз зиммасига олиб чиқмаган. Худкуш ҳужумчиларнинг мақсади ҳам ноаёнлигича қолмоқда.\nТуркиялик расмийларнинг ўзлари эса, бу ишни Яқин Шарқдаги "Исломий Давлат" гуруҳи баробарида курд жангариларига ҳам нисбат беришмоқда.\nSkype - uzbekbbclondonbbcuzbek.comга тўсиқ бўлса, uzbekweb.netга киринг\nИстанбул аэропортига ҳужумда камида 36 инсон ҳалок бўлган


Эрен Дердийок: “Пахтакор”га ўз мақсадларига эришишда ёрдам беришни хоҳлайман”\n“Пахтакор”нинг швейцариялик янги ҳужумчиси жамоамизга ўтиши, дастлабки таассуротлари ва “Шерлар” сафидаги мақсадлари ҳақида интервьюда тўхталиб ўтди.\n- “Пахтакор”нинг сизга қизиқиши тўғрисида қачон билдингиз?\nШота Арвеладзенинг бу ерда ишлаётганини билардим. Таклиф ҳақида билганимдан кейин бу менга қизиқарли туюлди. Чунки мураббийнинг қандай футболни ёқтириши, иш услуби ва фалсафасидан хабардорман. “Пахтакор” иштирокидаги бир неча ўйинларни томоша қилдим. Жамоа ўйинида ўрним бўлиши мумкинлигини англадим ва таклифни қабул қилиб, “Пахтакор”га келишга қарор қилдим.\n- Ўзбекистон ва “Пахтакор” ҳақида нималарни билардингиз?\nТошкент ва мамлакат тўғрисида баъзи нарсаларни билардим. “Пахтакор”нинг Осиё Чемпионлар лигасидаги баъзи ўйинларини кўргандим. Шунингдек, терма жамоанинг Осиёда кучлилардан бири эканидан хабардорман.\n- Мослашиш жараёни қандай ўтмоқда?\nЖуда яхши. Турк ва ўзбек менталитети ўртасида унча катта фарқ йўқ. Шунингдек, жамоадошларим ҳам биринчи кунданоқ илиқ муносабатда бўлиб, тез чиқишиб кетишимга ёрдам беришмоқда. Мураббийлар штабига ҳам ўз миннатдорчилигимни билдираман. Жамоадошларим мен туркча гапирганимда тушуна олишади, ҳозирча мен ўзбек тилини унча тушунмаётган бўлсам ҳам. Бунда тилларнинг ўхшашлиги ёрдам беради. Баъзи йигитлар билан инглиз тилида мулоқот қиламан. Тез орада ўзбек ва русчани ҳам ўзлаштираман деб ўйлайман.\n- “Пахтакор” билан мақсадларингиз қандай?\nЖамоага қўлимдан келганча ёрдам бермоқчиман. Ўзбекистон чемпионати ва кубок мусобақаларида ғолиб бўлишда ҳисса қўшиш, Чемпионлар лигасида олдимизга гуруҳдан ўтиш ва турнирда имкон қадар яхши натижа кўрсатиш қўйилган. Буни уддалашда ёрдам бермоқчиман. Шундай экан, биз ушбу мақсадлар йўлида меҳнат қиламиз.


Ким «ўғри», ким тўғри? - Terabayt.Uz\nШахсий маълумотлар инсонлар эга бўлган энг қимматбаҳо мулк ҳисобланади. Агар кўп маълумотларингизни ижтимоий тармоққа чиқариб юборсангиз, айрим шахслар ундан фойдаланиши ёки ўғирлаши мумкин. Кўпчилигимиз бундай тузоқлар ҳақида эшитганмиз.\nАммо, маълумотларингиз сизга билинтирмай, очиқланиши ёки тўпланиши мумкин. Аксарият одамлар Facebook каби ижтимоий тармоқларнинг фойдаланиш шартларини тўлиқ ўқиб чиқмайдилар. Ваҳоланки, кўплаб иловалар маълумотларингизни учинчи томонга улашади ва бу ҳақида фойдаланиш шартларида айтиб ўтади. Қайси илова энг кўп маълумотларингиздан фойдаланишини биласизми? Қуйида бундай иловалар ҳақида сўз юритамиз.\nЎҚИНГ: Сиз ҳам ушбу 28 та кенгайтмани юклаб олган бўлсангиз, дарҳол уларни ўчириб ташланг!\nApple ўзининг Apple Store'идаги барча иловалардан маълумот алмашиш учун фойдаланувчидан рухсат олишни талаб қилади. Агар бирор дастур бундай қоидага бўйсунмаса, App Store'дан ўчириб юборилади.\nApple'нинг янгиланган махфийлик сиёсатини инобатга олган ҳолда, pCloud турли хил иловалар маълумотларингиздан қандай фойдаланиши ва маълумотлар қаерга кетишини аниқлайди.\nХўш, қайси иловалар кўпроқ кириш ҳуқуқини талаб қилади ва тўпланган маълумотлар нима мақсадда фойдаланилади? Ажабланарлиси шундаки, синовдан ўтган дастурларнинг 52 фоизи мақсадли реклама учун учинчи томон билан маълумотларингизни алмашади.\nЭнг кўп маълумотларни Facebook, Instagram, YouTube каби ижтимоий тармоқ иловалари тўплаши ҳайратланарли ҳолат эмас.\nМаълумотларни енг кўп улашувчи 10 илова рўйхати билан танишамиз:\nInstagram (79% шахсий маълумотларни тўплайди);\nFacebook (57% шахсий маълумотларни тўплайди);\nLinkedIn (50% шахсий маълумотларни тўплайди);\nUber Eats (50% шахсий маълумотларни тўплайди);\nTrainline (43% шахсий маълумотларни тўплайди);\nYouTube (43% шахсий маълумотларни тўплайди);\nYouTube Music (43% шахсий маълумотларни тўплайди);\nDeliveroo (36% шахсий маълумотларни тўплайди);\nDuolingo (36% шахсий маълумотларни тўплайди);\neBay (36% шахсий маълумотларни тўплайди).\nYouTube ҳам маълумотларни учинчи томон билан улашишда анча фаол. Бошқа компаниялар билан фойдаланувчиларнинг маълумотларини улашувчи Instagram бу борада 79% билан етакчи. Улашилаган ахборотларга харид маълумотлари, шахсий маълумотлар ва браузер тарихи киради.\nИловалар фойдаланувчи маанфаатига зид равишда шахсий маълумотларни улашмайди. Кўп ҳолларда шахсий маълумотлар иловага боғлиқ бўлган учинчи томонга берилади.\nЎз фойдаси учун маълумотларни тўплайдиган дастурлар\nЭнг йирик ижтимоий тармоқ иловалари маълумотларни ўз фойдаси учун тўплайди. Бу бир неча сабабларга кўра амалга оширилади. Энг асосий сабаб эса фойдаланувчига реклама кўрсатиб фойда ишлашдир.\nЎҚИНГ: Ушбу илова сизда ҳам бўлса, уни ҳозироқ ўчириб ташланг!\nБошқа ҳолларда тўпланган маълумотлар ўзингизнинг манфаатингиз учун хизмат қилиши мумкин. Туғилган кунингизда чегирма купонини олишни ўйлаб кўринг. Илова сизга код юбориш учун ушбу маълумотни сақлаган бўлиши ҳам мумкин.\nЎз фойдаси учун маълумотларни тўпловчи 10 та илова:\nШахсий маълумотларни энг кўп кузатувчи 10 та илова\nУшбу 10 та илованинг тўртаси ижтимоий тармоқ иловалари ҳисобланади.\nInstagram (62% шахсий маълумотларни кузатади)\nFacebook (55% шахсий маълумотларни кузатади);\nUber Eats (50% шахсий маълумотларни кузатади);\nTrainline (43% шахсий маълумотларни кузатади);\neBay (40% шахсий маълумотларни кузатади);\nLinkedIn (40% шахсий маълумотларни кузатади);\nTwitter (40% шахсий маълумотларни кузатади);\nYouTube (36% шахсий маълумотларни кузатади);\nYouTube Music (36% шахсий маълумотларни кузатади);\nYouTube Music (36% шахсий маълумотларни кузатади).\nЭнг хавфсиз иловалар\nБаъзи иловалар фойдаланувчи шахсий маълумотларидан умуман фойдаланмайди. Clubhouse, Netflix, Microsoft Teams дастурлари энг хавфсиз иловалар сирасига киради.\nМаълумотларни улашмайдиган 10 та илова\nSignal, Telegram ва Clubhouse каби дастурлар фойдаланувчиларнинг шахсий маълумотларни ҳимоя қилишни фаол равишда қўллаб-қувватламоқда. Йил бошида WhatsApp ўз фойдаланиш шартларини ўзгартиргани сабаб, аксарият WhatsApp фойдаланувчилари Telegram ва Signal мессенжерларидан фойдаланишни бошладилар.


Венесуэлалик қиз «Коинот гўзали»га айланди (ФОТО) - www.Voydod.net\nGorokSam HatlodKt AldoEn Behruz_98_ KetilNus Hamidpa hushnudbekrahymow BuffordOa BernadoRigh Nolenkl\nВенесуэлалик қиз «Коинот гўзали»га айланди (ФОТО)\nМосквада “Коинот гўзали” танловининг финал босқичи ўтказилди. Ундатурли мамлакатлардан ташриф буюрган 86 та қиздан 16 таси учрашди. Бу сафар ғалаба Венесуэла вакиласига насбэтди.\nФиналда Коста-Рика, Украина, Хитой, Эквадор, БуюкБритания, Венесуэла, Доминикан Республикаси, Пуэрто-Рико, Испания, АҚШ, Никарагуа, Ҳиндистон, Швейцария,Бразилия, Филиппинлик қизлар қатнашди.\nФиналда ғолибчиққан Габриэла Ислер маликалик тожини ўтган йилги “Коинот гўзали” Оливия Калпонинг қўлидан олди. Бундан ташқари, ғолибага умумий қиймати 250минг долларлик турли совринлар ҳам топширилди ва “Miss Universe Organization” билан эксклюзив шартнома тузилди. Унгакўра, қиз бир йил давомида дунё бўйлаб ушбу танлов манфаатларини тақдим этади. 25 ёшлиГабриэла Ислер “Коинот гўзали” тожига муяссар бўлган Венесуэланинг еттинчи вакиласидир. У фламенко биланшуғулланади ва телевидениеда ишлайди, аммо оналикни ҳаётдаги энг муҳим иш деб билади. Гўзал қизнинг шиори:“Аёл киши енгиб ўтолмайдиган муваффақиятсизлик йўқ”, деб ёзади “ИТАР-ТАСС”.


“Е витамини” атамаси саккизта ёғда эрийдиган антиоксидантлик хусусиятига эга табиий бирикмалар: тўртта токоферол (α, β, γ ва δ) ва тўртта токотриенол (α, β, γ ва δ) ни ўзига бирлаштиради; α-токоферол энг юқори даражада витамин фаоллигига эга бирикма бўлиб, айнан у кўп миқдорда қонда ва тўқималарда (барча кўринишларнинг 90 % и) аниқланади ва белгиловчи озуқавий аҳамиятга эгадир.\nСўрилиши ва физиологик функциялари. Е витаминининг сўрилиши ёғларнинг ичакларда метаболизланиши билан боғлиқ ва ўт кислоталари билан кучаяди. Овқат билан тушган Е витаминининг 50 % га яқини сўрилади, у асосан организмнинг ёғ тўқималарида захирага тўпланади.\nОвқат билан тушаётган турли токофероллар ва токонутриеноллар аралашмасида γ-токоферол нисбатан кўпроқ бўлади. Қонда эса α-токоферол энг юқори концентрацияга (бошқа шаклларига нисбатан 10 марта кўпроқ) эга бўлади, бу эса α-токоферолга айлантирувчи жигар оқсилининг юқори фаолликка эгалиги билан боғлиқ бўлиб, у тўқималарга келгусида узатиш учун айнан энг юқори фаолликка эга бўлган α-токоферолни танлаб, липопротеинларга қўшади.\nЕ витамини физиологик функцияларининг кўпчилиги унинг антиоксидантлик фаоллиги билан боғлиқдир. Е витамини, ҳужайраларнинг антиоксидант тизимининг ноферментатив бўғинига кириб, биомембраналарни меъёрий метаболизм йўлида ҳам, яшаш муҳитининг зарарли омиллари (чекиш, бегона юклама) нинг ташқи таъсири остида юзага келадиган эндопероксидлар ва эркин радикаллардан ҳимоялашни таъминлайди. Е витамини мустақил равишда эркин радикалларни боғлайди ва липидлар пероксидли оксидланишининг занжирли реакциясини бартараф этади. У, шунингдек, зичлиги паст липопротеинлар таркибидаги ёғ кислоталарини оксидланишдан сақлаб, шу тариқа атерогенлигини пасайтиради. Эркин радикалларни нейтраллагандан сўнг α-токоферол ўзининг биологик фаоллигини йўқотади, уни эса аскорбат кислотаси ёрдамида қайта тиклаш мумкин.\nЕ витамини ноантиоксидант механизм бўйича қуйидагиларга қодир:\n• иммун тизими ҳужайралари экспрессияси ва функциясида иштирок этиб, шу тарзда организмнинг иммунологик реактивлигини бошқариб турувчи С протеинкиназанинг фаоллигини ингибирлаш;\n• тромбоцитлар агрегациясини секинлаштириш;\n• вазодилатацияни ошириш.\nАсосий озуқа манбалари ва организмни таъминлаш имконияти. Е витамини (2.25-жадвал) организмга ёғлар ва табиатан уларни сақловчи маҳсулотлар (уруғлар, ёнғоқлар, ёрмалар) ёки рецептура бўйича тушади (нон ва нон маҳсулотлари, макаронлар, майонезлар).\nЕ витамини, шунингдек, дуккаклилар, баргли сабзавотлар ва ҳайвон маҳсулотларида (жуда кам миқдорда) бўлади. Организмнинг Е витаминига бўлган физиологик эҳтиёжини таъминлаш учун ҳар куни овқатланишда ўсимлик ёғи (1 ... 2 ош қошиқ), нон ва ёрмаларни сарфланган қувватга мос равишда ишлатиш ва ҳафтасига бир неча марта рационга унча кўп бўлмаган миқдорда (30 г) ёнғоқлар ёки уруғларни киритиш лозим.\nЕ витаминининг асосий озуқа манбалари\nЕ, мг/ПТЁК, г\n2-навли буғ-дой унининг нони\nҚовурилган картошка – чипси\n15 (1 ош қошиқ)\nАнтиоксидант муҳофазада токоферолларни қўшимча сарфлаган вақтда Е витаминига бўлган эҳтиёж сезиларли ошади. Хусусан, у рациондаги ПТЁК – ҳужайралардаги липидлар пероксидли оксидланишининг асосий субстратлари миқдорига бевосита боғлиқ бўлади. Шунингдек, прооксидантли бегона юкламалар билан кечадиган ноқулай экологик шароитларда ҳам Е витаминининг сарфланиши ошади.\nФизиологик эҳтиёж меъёри ва овқат статусининг биомаркерлари. Катта ёшли соғлом одамнинг Е витаминига бўлган эҳтиёжи (α-токоферол билан ҳисоблаганда) эркаклар учун 10 мг ва аёллар учун 8 мг бўлади; 1 мг α-токоферол – 15 ХБ га, 1 мг турли кўринишдаги токофероллар аралашмаси – 10 МБ га тенг бўлади.\nОрганизмнинг Е витамини билан таъминланганлиги биомаркери сифатида қон плазмасидаги α-токоферол ва холестериннинг нисбати олинади, у меъёрда 2,22 мкмоль/ммоль.дан кам бўлмаслиги лозим. Қон плазмасидаги токоферол ва β-липопротеинларнинг нисбатини ҳисоблаш ҳам худди шунга ўхшаш маънога эга бўлиб, у меъёрда 0,8 мкмоль/ммолль.дан кам бўлмаслиги лозим.\nЕтишмаслиги ва ортиқчалигининг намоён бўлиши. Инсондаги Е авитаминози тасвирланмаган. Организмда, одатда, токоферолнинг салмоқли захираси мавжуд бўлиб, вақтинчалик алиментар етишмовчиликнининг ўрнини тўлдириб туради.\nГиповитаминоз ҳолатлари ривожланишига эса ёғлар ўзлаштирилишининг бузилиши, ташувчи оқсил синтезланишининг ирсий нуқсони (абеталипопротеинемия), шунингдек, овқатланишдаги узоқ вақт давом этувчи токофероллар етишмовчилиги (рациондан Е витаминининг барча асосий манбаларини чиқариб ташлагандагина юз бериши мумкин) ёки Е витаминининг нисбий танқислиги унинг организмда ошиқча сарфланиши, айтайлик, ҳомиладорлик ёки турли касаллик ҳолатлари сабаб бўлиши мумкин.\nЧуқур гиповитаминознинг клиник намоён бўлиши атаксия, периферик нейро- ва миопатияни, шунингдек, пигментли ретинопатияни қамраб олади.\nЕ витамини танқислигида гиалуронат кислотаси билан синамада аниқланадиган эритроцитлар гемолизи даражаси сезиларли ошади – эритроцитлар улуши 5% ва ундан ошиқроқ бўлади.\nЕ гипервитаминози тасвирланмаган. Бироқ токоферолнинг қўшимча қабул қилинадиган витаминли дорилар ҳисобидан ўта кўп (юзлаб ХБ) ва узоқ муддат (кўплаб ҳафталар) давомида тушиб туриши ҳужайралар оксидланишининг интенсив ингибирланиши ва организмнинг иммунреактивлиги ўзгариши билан боғлиқ муайян бузилишларни келтириб чиқаради. Антибиотиклар билан муолажа қилишга чидамли бўлган суст кечувчи инфекцион жараёнлар буларнинг намоён бўлишига хизмат қилади. Токоферолнинг ўта юқори миқдори тромбоцитлар агрегациясини тормозлаши оқибатида қоннинг ививчанлиги пасайиши ҳам мумкин.


00:00 / 15.11.2009 | eski savollar | 2344\nХурматли устоз, шайх хазратлари! Мени хат ёзишимдан максад сизга бир жиддий масалада мурожаат килмокчи эдим. Мен охирги пайтларда осийлик, фосиклик касалига мубтало булдим, энг огир гунохлардан бири намозни касддан тарк этиб куйяпман. Мени ва менга ухшаган иймони сустларни дуо килсангиз ва бизга насихат килсангиз, бундан кандай фориг булишда амалий кумак курсатсангиз! Окибатидан бохабар килсангиз! Хайрли ва холис ишларингизга Аллохдан мадад сурайман.\n-\tАллоҳ барчамизни Ўзининг ибоатида, яхшилик ишларда ва сироти мустақимда собит қадам қилсин. Нафс ёмонликка чорлаб, гуноҳга интилиб туриши бор ҳақиқат. Шунинг учун уни доимий равишда бундан ишлардан қўрқитиб туриш керак бўлади. Гуноҳларнинг оқибати бу дунё ва охиратда жуда оғир оқибатларга олиб келиши ҳақиқат эканини нафсига эслатиб, уни қўрқитиб турган банда ўзини ўзи тергашни ўрнига қўйган бўлади.\nОтамни намозга бошламоқчиман


АҚШ Туркияга Россия қуролининг муқобилини таклиф қилди | Qalampir.uz\nАҚШ Туркияга Россия қуролининг муқобилини таклиф қилди\nОлам\t29 Май 17:19 6953\nАҚШ Туркияга Россиянинг С-400 зенит-ракета мажмуаларини сотиб олишда альтернатива таклиф қилди. Бу ҳақда АҚШ давлат котибининг ўринбосари Венди Шерман хабар берди.\nДипломатнинг таъкидлашича, Анқаранинг С-400 ни қабул қилиш қарори НАТО учун муаммо туғдиради. У Туркия ва Қўшма Штатлар ушбу соҳада “умумий йўлни топа олишларига” умид билдирди. Шерман Анқарага қандай альтернатива таклиф қилинганига аниқлик киритмади.\nДавлат котибининг ўринбосари, шунингдек, 14 июнь куни бўлиб ўтиши мумкин бўлган Туркия Президенти Ражаб Тойиб Эрдўған ва Америка етакчиси Жо Байденнинг учрашуви ҳақида гапирди.\n“Президент [Байден] инсон ҳуқуқлари ва демократия, хусусан, Туркия қайси йўлни босиб ўтаётгани тўғрисида ташвиш билдиради”, дейди у.\nШерман, шунингдек, Туркия АҚШ билан жуда яқин ҳамкорлик қиладиган муҳим стратегик иттифоқчи деган хулосага келган.\nАҚШ, Россия ва Туркия ўртасидаги қурол можароси\nЭслатиб ўтамиз, 2020 йилнинг декабрь ойида Америка Қўшма Штатлари Туркия Россиянинг С-400 зенит-ракета тўпламларини сотиб олгани учун мамлакатнинг Мудофаа саноати бошқармаси ва унинг раҳбари Исмоил Демирга қарши санкциялар киритганди.\nШундан сўнг, Туркия Республикаси Президенти Ражаб Тойиб Эрдўған Россиянинг С-400 зенит тўпламларини сотиб олгани сабабли Туркияга қарши киритилган АҚШ санкцияларини Республиканинг суверен ҳуқуқларига қарши ҳужум деб атади.\nАмерика Қўшма Штатлари Туркия билан Анқара Россиянинг С-400 зенит-ракета тизимларини сотиб олишидан кейин юзага келган вазиятни ҳал қилиш учун ишчи гуруҳ тузмоқчи эмаслигини маълум қилди. АҚШнинг Туркиядаги элчиси Девид Саттерфилд Вашингтон санкцияларни жорий этишга афсус билан етиб борганини таъкидлаган, чунки С-400 билан боғлиқ вазият бир йилдан кўпроқ давом этган ва ҳеч қачон ҳал қилинмаганди.\nКейинчалик, Туркия Президентининг Матбуот котиби Иброҳим Калин АҚШни расмий Анқара Россиядан С-400 зенит-ракета мажмуасини сотиб олгани учун босим ўткази қандай оқибатларга олиб келишидан огоҳлантирди.\nЖорий йилнинг май ойи бошида Туркия AҚШ билан F-35 қирувчиси бўйича музокараларни қайта бошлагани ҳақида хабар берилди.\nАҚШ Россия Туркия\n31 Июль 13:36 49434\n31 Июль 18:28 27985\n02 Август 13:59 23161\n31 Июль 12:18 18933\n01 Август 21:20 17600


УМРИМИЗНИ САРҲИСОБ ҚИЛАЙЛИК — Zamaxshariy.uz\nУМРИМИЗНИ САРҲИСОБ ҚИЛАЙЛИК\n4 декабря, 2018 admin Без рубрики\nВақт тез ўтувчи ва қайтмайдиган ҳамда бирон нарса билан алмаштириб бўлмайдиган нарса экан, у инсон эга бўладиган нарсаларни энг нафиси ва қийматлисидир.\nВақтга катта эътибор берадиган, ҳатто уни ҳақиқий ҳаёт деб биладиган мусулмон кишининг вақт олдидаги вазифалари бор. Шундай экан, ҳар бир муслим уни кўз ўнгига келтирган ҳолда чуқур идрок этмоғи ва уни маърифат, идрок доирасидан иймон ваэътиқод доирасига, ундан сўнг эса, амал қилиш ва ижро этиш доирасига кўчириши лозим.\nМусулмоннинг вақт олдидаги биринчи вазифаси уни асраш, худди молини асрагандек, балки ундан ҳам ортиқроқ қиймат бериб асрашдир. Вақтнинг барча имконларидан фойдаланиб қолиши, дини ва дунёсида фойда берадиган, миллатини яхшилик ва фаровонликка, моддий ва маънавий юксалишга олиб борадиган ишлар билан машғул бўлиши лозим. Ўтмиш салаф олимлар (Аллоҳ улардан рози бўлсин) вақтларига қизғанчиқроқ бўлишган, чунки улар вақтнинг қийматини бошқалардан кўра яхшироқ билишар эди.\nОлимлар: «Манфурликнинг аломати вақтнинг зое кетказишдир», деб уқтиришган. Ва яна: «Вақт бир қиличдир, агар сен уни кесмасанг, у сени кесади!» дейишган. Улар (олимлар) ўзлари турган мавқедан яна ҳам гўзалроқ даражага интилар эдилар. Шу жиҳатдан уларнинг бугуни кечасидан, эртаси бугунидан афзалроқ бўлар эди. Бу хусусда улардан бири: «Кимнинг бугуни кечаги куни каби бўлса, у алдангандир ва кимнинг бугуни кечагисидан ёмон бўлса, у лаънатлангандир!» деган.\nМодам булар аввалгиларнинг вақтга бўлган қизиқиши ва унинг хотирини, қийматини эъзозлаши экан албатта, бу ёқда қалбларни ўртаб, жигарларни пора-пора қилиб, минг ҳасрату таассуф чекадиган бугунги кунда кўриб турганимиз кўп мусулмонларимиз қийматли вақтларини зое кетказиб, исроф қилиб, бефойда ишлар ишлар йўлида қурбон қилмоқдалар.\nГапнинг ҳақиқати мол-дунёсини исроф этган аҳмоқликдан, вақтини исроф этган аҳмоқлик хатарлироқдир. Молини исроф этган кишидан ҳам кўра вақтини исроф этувчилар тошбўрон қилинишга лойиқдирлар, чунки молни бошқа нарсага алмашса бўлади, лекин вақтни ҳеч нимага алмаштириб бўлмайди.\nҲар бир мусулмон вақтини бир низом асосида тақсимлаши керак. Хоҳ диний, хоҳ дунёвий бўлсин, бири иккинчисига, муҳим бўлмагани муҳимига аралашиб кетмаслиги ёки халақит бермаслиги учун муайян бир низом лозим бўлади.\nЧунки шошилинч ишлар тез бажарилиши учун унча зарур бўлмаганларини вақтинча кечиктириброқ қилса бўлади. Яъни, чегараланган вақт ичида бажарилиши шарт бўлган ишлар ўша вақтида бажарилмоғи керак.\nИброҳим (алайҳиссалом) саҳифаларидан Пайғамбаримиз (с.а.в.) ривоят қилган сўзда: «Оқил киши бир кунини тўртга тақсимлаши лозим: бир қисмида Роббига муножот қилади, бир қисмида ўзини ҳисоб-китоб қилади, бир қисмида Аллоҳнинг санъати борасида фикр юритади ва яна бир қисмида ейиб-ичиш каби ҳожатларини бажаради», дейилгандир. (Ибн Ҳиббон ривояти).\nВақтни тақсимлаш ва тартиблашга айниқса, маъсулиятли шахслар муҳтождирлар. Зиммаларидаги вазифа кўплигидан ҳатто улар вазифаларини вақтга қараганда кўпроқ деб ҳис этадилар. Киши вақтини тартибга солиш билан хордиқ чиқариш ва дам олишига ҳам имкон яратади, чунки одам узоқ тиришса, баданлари хориганидек, кўгилга ҳам малол келади.\nМусулмон киши вақт ундан қалб, тил ва бошқа аъзолар амалидан нима талаб этаётганини билиб англаши ва ана шуни амалга оширишга интилиши лозим. То унинг бажарган иши кўзлаган мақсадига муносиб тушсин ва ҳамда Аллоҳ ҳузурида қабул бўлсин.\nҲазрати Абу Бакр (р.а.) ҳазрати Умарни (р.а.) халифаликка тайинлаётган пайтларида: «Билгин (эй Умар), Аллоҳ учун кундузи қилинадиган амаллар бор, уни тунда қабул қилмайди ва шунингдек, тунда бажариладиган ишни кундузи қабул қилмайди», деб васият қилганлар.\nДемак, инсоннинг бир ишни қайси замонда бажариши эмас, балки ўша ишнинг муносиб вақтини топиб бажариши муҳим экан. Шунинг учун Аллоҳ (ж.ж.) фарз ва бошқа ибодатларнинг кўпини вақт билан чегаралаб берди. Уларни ана шу вақтидан аввалроқ ҳам, кечиктириб ҳам бажариб бўлмайди. Бу билан Аллоҳ бизга ҳар нарса вақтидан аввал ҳам, кейин ҳам қабул бўлмаслигининг таълимини беряпти.\nМусулмон умрининг мазмунли- баракали ўтишини истаса, кунлик ҳаёти низомини Ислом талабига кўра тузиб олиши керак. Бу исломий низом мусулмоннинг эрта ётиб, эрта уйқудан уйғонишини тақозо этади. Мусулмоннинг куни тонг отишидан бошланади ёки бўлмаганида қуёш чиқишидан олдиндан. Шу (билан мусулмон) тонгни пок тоза ҳолда, осийларнинг нафаслари кирлатмасидан олдин қаршилайди. Осийлар уйқуларидан куннинг ярмида уйғонадилар. Мусулмон киши ҳар тонгини Расулуллоҳ (с.а.в) умматлари ҳақига дуо қилиб: «Эй Аллоҳим, умматимнинг тонгларини баракали қилгин», деганларига муносиб тарзда қаршилайди.\nМусулмонлар чалинган офатлардан бири улар кунлик ҳаёт низомларини ўзгартириб юборганларидир. Улар тунни узоқ суҳбатлар билан бедор ўтказиб, сўнг уйқуга кетадилар, ҳатто субҳи намозини ҳам қазо қиладилар. Салаф (олимлардан) бири: “Қуёш чиққанидан сўнг бомдод намозини ўқиган одам қандай ризқланишига ажабланаман”, дейди.\nИмом ал-Бухорий Абу Ҳурайра (р.а.) орқали Пайғамбаримиздан (с.а.в.) келган ҳадисда ривоят қиладилар: «Сизлардан бирингиз, уйқуга кетганингизда шайтон бошингизнинг орқа тарафига уч тугун боғлайди. Ҳар бир тугунни у: “Сенга узун кечалар бўлсин!” деб тугади. Агар киши уйғониб Аллоҳни зикр этса, биттаси ечилади. Агар ўрнидан туриб таҳорат олса, иккинчи ва намоз ўқиса, учинчи тугун ечилиб, у ғайратли, кайфиятли ва кўтаринки руҳда тонг орттиради. Агар мазкурларни бажармаса, дангаса ва тушкун кайфиятли ҳолда уйғонади ҳамда кун бўйи ялқовлик ва тушкунлик унга ҳамроҳ бўлади”.\nШайтоннинг барча тугунларини ечиб, кунини зикр, таҳорат, намоз билан қаршилаб, ўзининг ёруғ кунига, ҳаёт майдонига хуш кайфият, ғайратли, очиқ қалб билан кириб борган одам билан бошида шайтон тугунлари ечилмай қолиб кетган, кунини кайфиятсиз қаршилаган ва чошгоҳ вақтигача ухлаб, ҳаёт майдонига ялқов, оғир вужуд билан ҳамда хатокор, кайфиятсиз бошлаган одам орасида албатта катта фарқ бордир.\nИнсон яшаётган вақт ёки замон уч қисмдан иборат: ўтган, ҳозир ва келажак ёки кеча, бугун ва эрталардир. Инсонларнинг вақт ёки замонга алоқадорликлари бир неча хил бўлади. Одатда, улар ифрот ва тафрит ҳаддан ошириб юбориш ёки ҳаддан пасайтириб юбориш тарафида бўладилар. Бир тарафда ўтмишнинг қуллари, ёнларида ҳозирга сиғинувчилар ва уларнинг ёнида эса, келажакнинг хизматкорлари. Иккинчи тарафда мувозанадаги мўътадил кишилар. Улар учала вақтнинг ҳам ҳаққини ҳаддан ошмай, зарар ҳам кўрмай ўз вақтида адо этадилар. Лекин бундайлар жуда оздирлар.\nҲар бир ўтган кун учун бир тўхтаб, инсон ўзини бир сарҳисоб қилиб: “Ўтган кунимда нима иш қилдим? Нима учун қилдим? Ўзимдан нима қолдирдим? Нима учун қолдирдим?” деб туриши керак. Кўпроқ бу сарҳисобни уйқуга ётишдан аввал қилса, яхшидир. Нафсини сарҳисоб – муҳокама қилиш лаҳзаси инсоний юксалиш лаҳзаларидан саналади. Чунки бунда инсон шаҳватига ақлини, ҳавою нафсига ички туйғусини ҳоким қилиб ажратиб туради. Мўмин иймонини нафсига таъқиб қилиб турадиган миршаб, ҳисоб-китоб қиладиган тафтишчи ва ҳукм чиқарадиган қози қилиб қўяди. Бу билан у «ёмонликка тўлган нафс» ҳолатидан, «маломатчи нафс» ҳолатига кўтарилади ва бордию одам шариат буюрган ишни қилишда нуқсонга йўл қўйса, ёки қайтарилган ишга кириб қолса, ўз эгасини маломат қилиб туради. Тепада зикр қилганимиз бир ҳадиси шарифда: «Оқил инсон учун тўрт соати бўлмоғи (яъни, бир кунлик умрини тўртга тақсимламоғи) керак, ундан бир соатида ўз нафсини ҳисоб-китоб қилади», деб айтилган.\nМўминлар амири Умар ибн Хаттоб (р.а.): «Сизни ҳисоб-китоб қилинмасидан аввал ўзларингизни сарҳисоб қилингиз ва қилган амалларингиз ўлчанмасидан аввал сизлар ўз амалларингизни тортиб кўринг», дейдилар. Аллоҳ у кишидан рози бўлсин, агар кеч кирса, икки оёқларига қамчи билан уриб, ўзларига:”Бугун Аллоҳ учун нима иш бажардинг?” дер эдилар.\nКим ҳар куни ўзини ўзи ҳисобот қилолмаса, бир неча кунда бир марта қилсин ёки ҳафтада бир марта қилсин, шунда у нима унга фойдаю нима унга зарарлигини билади. Кейин ҳар ойнинг охирида узунроқ ҳисобот қилиши лозим. Ва йил тугаб хайрлашиш ва янги йилни қаршилаш онида ўтган йилда нимани бой берганини текшириб, келаётган йилда нималарни тузатиши кераклиги ҳақида янада узунроқ ҳисобот қилиши даркор. Бунинг мисоли йиллик ҳисоботдир!\nОврупаликлар пайдо қилган оврупача янгилик ва афсуслар бўлсин, айрим мусулмонлар тақлид қилаётган нарса — умрнинг бир йили тугаган вақтда дабдабали тўй қилиб, хуштаъм таом ва хушбўй ичимликлар тортиб, одамлар «туғилган кун» деб номлаган “шодиёна”лар ўтказадилар!\nОдамлар Аллоҳ у ҳақда ҳеч қандай ҳужжат туширмаган турли тақлид ва удумларга берилиб кетдилар. Улар бир неча йиллик умрига хослаб ёки уни нишонлаб шамлар ёқади, сўнг уларни рамзий бир ҳаракат билан ўчиради ва шу муносабат сабабли табрик ва ҳадялар алмашадилар.\nОқил инсон на фойдаси ва на маъноси бўлган бундай кўр-кўрона тақлид ўрнига, ҳаётидан яна бир йил тугагани муносабати билан тааммул ва тафаккур қилиб бир тўхтаб ҳушёр тортмоғи лойиқроқ эди. Зийрак савдогар фойда зиёнини билиш ва нима унга зарару нима унга фойда келтирганини ҳис этиш учун ҳар йилнинг бошида ҳисоб дафтарига қараб, қўлидаги моллари ва қарзларини ҳисоб-китоб қилади, Аллоҳдан бугунги куни кечагидан ва эртаси бугунгидан яхшироқ бўлишини сўрайди.\nОқил инсон умридан том бир йил чегирилгани муносабати билан нафсини ҳисоб-китоб қилиши лойиқроқ эди. Чунки, Аллоҳ яқинда ўша ўтказган умридан сўрайди. Ваҳоланки, у қисқа замон эмас, бир йилдир! Бу дегани йил ўн икки ой, бир ой ўттиз кун, бир кун йигирма тўрт соат, ҳар соат олтмиш дақиқа, ҳар дақиқа олтмиш сония деганидир. Ҳар сонияда унга Аллоҳ берган бир неъмат ва омонат бор.\nОқил инсон умр минораси тобора қулаётгани ва ҳаёт китоби тўлаётгани учун нафсига қайғуриши лойиқроқ эди. Ҳар бир ўтган кун унинг ҳаёт дарахтининг япроғидир, у сўлиб тўкилиб боряпти. Аллоҳ раҳмат қилсин Ҳасан ал-Басрий айтадилар: «Эй одам боласи, сен ташкил топган кунлардан иборатдирсан. Ҳар бир куннинг ўтиши сенинг бир бўлагинг кетиши демакдир!» Оқил инсонга мана шундай фикрлаш лойиқроқдир.\nОдамлар ҳадеб замонни айблаб, даврни маломат қилавермасдан эгриликни тўғрилашга ва бузуқни тузатишга ҳаракат қилиб, ўзларини тез-тез маломат этиб туришлари мақсадга мувофиқдир.\nМанбалар асосида Урганч шаҳар Имом Фахриддин ар-Розий ИЎМБЮ\nмаънавий ишлар бўйича мудир муовини О.Адилов ва\nбилим юрти мударриси М.Собиров тайёрлади\nPrevious Post:МУФТИЙ ҲАЗРАТ УРГАНЧ ШАҲРИДАГИ “ОХУНД БОБО” МАСЖИДИГА ТАШРИФ БУЮРДИ\nNext Post:ҲУШЁР БЎЛГАН ИНСОН ҒАМ ЧЕКМАС